ಬಿಬಿಸಿ ವರ್ಲ್ಡ್ ಸರ್ವೀಸ್

**ಬಿಬಿಸಿ ವರ್ಲ್ಡ್ ಸರ್ವೀಸ್**  ಎನ್ನುವುದು ವಿಶ್ವದ ಅತೀದೊಡ್ಡ ಅಂತರಾಷ್ಟ್ರೀಯ ಸುದ್ದಿ ಪ್ರಸಾರಕವಾಗಿದ್ದು, ಅನಲಾಗ್ ಮತ್ತು ಡಿಜಿಟಲ್ ಶಾರ್ಟ್‌ವೇವ್, ಇಂಟರ್ನೆಟ್ ಸ್ಟ್ರೀಮಿಂಗ್ ಮತ್ತು ಪೋಡ್‌ಕಾಸ್ಟಿಂಗ್, ಎಫ್ಎಮ್ ಮತ್ತು ಎಮ್‌ಡಬ್ಲೂ ಪ್ರಸಾರಗಳ ಮುಖಾಂತರ ವಿಶ್ವದ ಹಲವಾರು ಭಾಗಗಳಲ್ಲಿ 32 ಭಾಷೆಗಳಲ್ಲಿ ಪ್ರಸಾರ ಮಾಡುತ್ತಿದೆ. ಇದು ರಾಜಕೀಯವಾಗಿ ಸ್ವತಂತ್ರ (ಬಿಬಿಸಿ ಚಾರ್ಟರ್ ನಲ್ಲಿ ನಿರೂಪಿಸಿದ ಪ್ರಕಾರ ವಿಷಯಗಳ ವಿವರಗಳನ್ನು ಒದಗಿಸುವ ಒಪ್ಪಂದದ ಆದೇಶಕ್ಕನುಗುಣವಾಗಿ), ಲಾಭ-ರಹಿತ, ಮತ್ತು ಜಾಹೀರಾತು-ಮುಕ್ತವಾಗಿದೆ.

ಇಂಗ್ಲೀಷ್ ಭಾಷಾ ಸೇವೆಯು ದಿನದ 24 ಗಂಟೆಯು ಪ್ರಸಾರವಾಗುತ್ತದೆ. 2009 ರ ಜೂನ್ 2009 ರಂದು ಬಿಬಿಸಿ ವರದಿ ಮಾಡಿದ ಪ್ರಕಾರ ವರ್ಲ್ಡ್ ಸರ್ವೀಸ್‌ನ ಸರಾಸರಿ ಸಾಪ್ತಾಹಿಕ ವೀಕ್ಷಕರ ಸಂಖ್ಯೆಯು 188 ಮಿಲಿಯನ್ ಜನರನ್ನು ತಲುಪಿದೆ. ವರ್ಲ್ಡ್ ಸರ್ವೀಸ್‌ಗೆ ಬ್ರಿಟಿಷ್ ಸರ್ಕಾರದಿಂದ ವಿದೇಶಿ ಮತ್ತು ಕಾಮನ್‌ವೆಲ್ತ್ ಕಚೇರಿಯ ಮೂಲಕ ಸಹಾಯ ನಿಧಿಯಿಂದ ಹಣಕಾಸು ನೆರವನ್ನು ನೀಡಲಾಯಿತು. 2014 ರಿಂದ, ಇದಕ್ಕೆ ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ದೂರದರ್ಶನವನ್ನು ಬಳಸಿ ಪ್ರಸಾರ ಕಾರ್ಯಕ್ರಮವನ್ನು  ವೀಕ್ಷಿಸುವ ಪ್ರತಿ ಕುಟುಂಬಕ್ಕೆ ವಿಧಿಸಲಾಗುವ ಕಡ್ಡಾಯ ಬಿಬಿಸಿ ಪರವಾನಗಿ ಶುಲ್ಕದಿಂದ ಹಣಕಾಸು ನೆರವನ್ನು ನೀಡಲಾಗುವುದು.

ಬಿಬಿಸಿ ವರ್ಲ್ಡ್ ಸರ್ವೀಸ್ ಎನ್ನುವುದು ರೇಡಿಯೋ ಅಕಾಡೆಮಿಯ ಆಶ್ರಯದಾತವಾಗಿದೆ. ಪೀಟರ್ ಹೋರ್ರೋಕ್ಸ್ ಅವರು ವರ್ಲ್ಡ್ ಸರ್ವೀಸ್‌ನ ನಿರ್ದೇಶಕರಾಗಿದ್ದಾರೆ.

## ಇತಿಹಾಸ
ಶಾರ್ಟ್‌ವೇವ್ ಸೇವೆಯಾಗಿ **ಬಿಬಿಸಿ ಎಂಪೈರ್ ಸರ್ವೀಸ್**  ಎಂಬ ಹೆಸರಿನಿಂದ 1932 ರಲ್ಲಿ ಬಿಬಿಸಿ ವರ್ಲ್ಡ್ ಸರ್ವೀಸ್  ಪ್ರಾರಂಭಗೊಂಡಿತು. ಇದರ ಪ್ರಸರಣವು ಮೂಲಭೂತವಾಗಿ ಬ್ರಿಟಿಷ್ ಸಾಮ್ರಾಜ್ಯದ ವಸಾಹತುಗಳಲ್ಲಿರುವ ಇಂಗ್ಲೀಷ್ ಭಾಷಿಗರನ್ನು ಗುರಿಯಾಗಿರಿಸಿಕೊಂಡಿದ್ದಿತು ಅಥವಾ ಜಾರ್ಜ್ ವಿ ಅವರು ತಮ್ಮ ಪ್ರಥಮ ರಾಯಲ್ ಕ್ರಿಸ್‌ಮಸ್ ಸಂದೇಶದಲ್ಲಿ ಹೇಳಿದಂತೆ, "ಮಂಜು, ಮರುಭೂಮಿ ಅಥವಾ ಸಮುದ್ರದಿಂದ ಬೇರ್ಪಟ್ಟಿರುವ ಪುರುಷರು ಮತ್ತು ಮಹಿಳೆಯರಿಗೆ ಗಾಳಿಯ ಮೂಲಕ ಧ್ವನಿ ಮಾತ್ರ ತಲುಪಬಹುದು."

ಎಂಪೈರ್ ಸರ್ವೀಸ್‌ನ ಮೊದಲ ಪ್ರತಿಕ್ರಿಯೆಗಳು ಮಂದಗತಿಯಲ್ಲಿತ್ತು. ಪ್ರಾರಂಭಿಕ ಕಾರ್ಯಕ್ರಮದಲ್ಲಿ ಮಹಾನಿರ್ದೇಶಕರಾದ, ಸರ್ ಜಾನ್ ರೀತ್ (ನಂತರ ಲಾರ್ಡ್ ರೀತ್) ಅವರು ಈ ರೀತಿ ಹೇಳಿದರು: " ಪ್ರಾರಂಭಿಕ ದಿನಗಳಲ್ಲಿ ಬಹು ನಿರೀಕ್ಷೆ ಇಟ್ಟುಕೊಳ್ಳಬೇಡಿ: ಕೆಲವು ಸಮಯಗಳವರೆಗೆ ನಾವು ತುಲನಾತ್ಮಕವಾಗಿ ಗ್ರಹಿಸಲು ಸಾಧ್ಯವಾಗುವ ಅತ್ಯುತ್ತಮ ಅವಕಾಶವನ್ನು ನೀಡಲು ಮತ್ತು ಪ್ರತಿ ವಲಯಕ್ಕೆ ಹೆಚ್ಚು ಸೂಕ್ತವಾಗುವ ವಿಷಯವನ್ನು ಒದಗಿಸಲು ಸರಳವಾದ ಕಾರ್ಯಕ್ರಮಗಳನ್ನು ಪ್ರಸಾರ ಮಾಡುತ್ತೇವೆ. ಕಾರ್ಯಕ್ರಮಗಳು ಅತೀ ಆಸಕ್ತಿದಾಯಕವಾಗಿಯೂ ಅಥವಾ ಅತೀ ಉತ್ತಮವಾಗಿಯೂ ಇರುವುದಿಲ್ಲ." ಈ ಭಾಷಣವನ್ನು ವಿಶ್ವದ ವಿವಿಧ ಭಾಗಗಳಲ್ಲಿ ಪ್ರಸಾರ ಮಾಡುತ್ತಿದ್ದುದರಿಂದ ಇದನ್ನು ಐದು ಬಾರಿ ಓದಿ ಹೇಳಲಾಯಿತು.

1938 ರ ಜನವರಿ 3 ರಂದು, ಪ್ರಥಮ ವಿದೇಶೀ ಭಾಷಾ ಸೇವೆಯಾದ ಅರೇಬಿಕ್ ಅನ್ನು ಪ್ರಾರಂಭಿಸಲಾಯಿತು. ಎರಡನೆಯ ವಿಶ್ವ ಯುದ್ಧವು ಪ್ರಾರಂಭವಾಗುವುದಕ್ಕೂ ಸ್ವಲ್ಪ ಮೊದಲು ಜರ್ಮನ್ ಕಾರ್ಯಕ್ರಮಗಳು ಪ್ರಾರಂಭವಾದವು ಮತ್ತು 1942 ರ ಕೊನೆಯ ವೇಳೆಗೆ ಎಲ್ಲಾ ಪ್ರಮುಖ ಯುರೋಪಿಯನ್ ಭಾಷೆಗಳಲ್ಲಿ ಪ್ರಸಾರವು ಆರಂಭವಾಯಿತು. 1939 ರ ನವೆಂಬರ್‌ನಲ್ಲಿ ಎಂಪೈರ್ ಸರ್ವೀಸ್ ಅನ್ನು **ಬಿಬಿಸಿ ಓವರ್‌ಸೀಸ್ ಸರ್ವೀಸ್**  ಎಂದು ಮರುನಾಮಕರಣ ಮಾಡಲಾಯಿತು ಮತ್ತು 1941 ರಲ್ಲಿ ಮೀಸಲಾಗಿರುವ **ಬಿಬಿಸಿ ಯುರೋಪಿಯನ್ ಸರ್ವೀಸ್**  ಅನ್ನು ಸೇರ್ಪಡೆಗೊಳಿಸಲಾಯಿತು. ದೇಶೀಯ ಸರ್ಕಾರಿ ಪರವಾನಗಿ ಶುಲ್ಕವಿಲ್ಲದೇ ಸರ್ಕಾರಿ ಸಹಾಯ ಧನ (ವಿದೇಶೀ ಕಚೇರಿ ಆಯವ್ಯಯ) ದಿಂದ ಹೂಡಿಕೆ ಮಾಡಿರುವ ಈ ಪ್ರಸರಣ ಸೇವೆಗಳನ್ನು ಆಡಳಿತಾತ್ಮಕವಾಗಿ **ಬಿಬಿಸಿಯ ಬಾಹ್ಯ ಸೇವೆಗಳು**  ಎಂದು ಕರೆಯಲಾಗುತ್ತದೆ.

ಎರಡನೆಯ ವಿಶ್ವ ಯುದ್ಧದ ಸಮಯದಲ್ಲಿ ವ್ಯಾಪಕ ಶ್ರೇಣಿಯ ಕೇಳುಗರಿಗೆ ಅದರಲ್ಲೂ ಪ್ರಮುಖವಾಗಿ ರಹಸ್ಯವಾಗಿ ವಿಷಯಯವನ್ನು ಪಡೆದುಕೊಳ್ಳುತ್ತಿದ್ದ ವೈರಿಗಳು ಮತ್ತು ಆಕ್ರಮಿತ ಪ್ರಾಂತ್ಯಗಳಲ್ಲಿರುವ ಜನರಿಗೆ ಸುದ್ದಿಗಳ ಪರ್ಯಾಯ ಮೂಲವಾಗಿ ಅಂತರಾಷ್ಟ್ರೀಯ ಪ್ರಸರಣದಲ್ಲಿ ಬಾಹ್ಯ ಸೇವೆಗಳು ವಿಶೇಷ ಸ್ಥಾನವನ್ನು ಪಡೆದುಕೊಂಡವು. ಎರಡನೆಯ ವಿಶ್ವ ಯುದ್ಧದ ಸಮಯದಲ್ಲಿ  ಈರ್ಸ್ಟನ್ ಸರ್ವೀಸ್ ಬಗ್ಗೆ  ಹಲವು ಸುದ್ದಿ ಬುಲೆಟಿನ್‌ಗಳನ್ನು ಜಾರ್ಜ್ ಓರ್ವೆಲ್ ಪ್ರಸಾರ ಮಾಡಿದರು.

1938 ರಲ್ಲಿ ಪ್ರಾರಂಭಿಸಿ 1999 ರಲ್ಲಿ ನಿಲುಗಡೆಗೊಳಿಸಲಾದ ಜರ್ಮನ್ ಸೇವೆಯು ನಾಜಿ ಜರ್ಮನಿಯ ವಿರುದ್ಧದ ವ್ಯವಸ್ಥಿತ ಯುದ್ದದಲ್ಲಿ ಬಹುಮುಖ್ಯ ಪಾತ್ರವನ್ನು ವಹಿಸಿತು.

1940 ರ ಡಿಸೆಂಬರ್ 8 ರಂದು ಭೂಗತ ಸ್ಫೋಟವು ಸ್ಟುಡಿಯೋದ ಮೂಲ ನೆಲೆಯಾಗಿದ್ದ ಬ್ರಾಡ್‌ಕಾಸ್ಟ್ ಹೌಸ್ಗೆ ಹಾನಿಯನ್ನು ಉಂಟು ಮಾಡಿದ ಬಳಿಕ ಸೇವೆಯನ್ನು ಬುಷ್ ಹೌಸ್‌ಗೆ ಸ್ಥಳಾಂತರಿಸಲಾಯಿತು. ಮೊದಲ ಬಾರಿ ಸ್ಥಳಾಂತರವಾಗಿದ್ದು ಯುರೋಪಿಯನ್ ಸರ್ವೀಸ್ ಆಗಿದ್ದು ಮತ್ತು ಆನಂತರ 1958 ರಲ್ಲಿ ಉಳಿದ ಬಾಹ್ಯ ಸೇವೆಗಳು ಸ್ಥಳಾಂತರಗೊಂಡವು. ಬಿಬಿಸಿ ಸ್ವತ್ತುಗಳ ಬಳಕೆಯ ನಿಯಮಗಳ ಭಾರಿ ಬದಲಾವಣೆಗಳ ಭಾಗವಾಗಿ, ಮೊದಲ ಬಾರಿಗೆ 2012 ರಲ್ಲಿ ಬಿಬಿಸಿ ನ್ಯೂಸ್, ಬಿಬಿಸಿ ವರ್ಲ್ಡ್, ವರ್ಲ್ಡ್ ಸರ್ವೀಸ್ ಮತ್ತು ಬಿಬಿಸಿ ಲಂಡನ್ ಒಂದೇ ಸುದ್ದಿಕೊಠಡಿಗೆ ಸ್ಥಳಾಂತರಗೊಂಡಾಗ ಬ್ರಾಡ್‌ಕಾಸ್ಟಿಂಗ್ ಹೌಸ್‌ಗೆ ವರ್ಲ್ಡ್ ಸರ್ವೀಸ್ ಮರಳಲಿದೆ.

1965 ರ ಮೇ 1 ರಂದು "ಬಿಬಿಸಿ ವರ್ಲ್ಡ್ ಸರ್ವೀಸ್" ಹೆಸರು ಜಾರಿಗೆ ಬಂದಿತು.

1985 ರ ಆಗಸ್ಟ್‌ನಲ್ಲಿ ಮೊದಲ ಬಾರಿಗೆ ಸೇವೆಯು ಪ್ರಸಾರದಿಂದ ದೂರವುಳಿಯಿತು. ಕೆಲಸಗಾರರು ಸಿನ್ ಫೀನ್ನ ಮಾರ್ಟಿನ್ ಮ್ಯಾಕ್‌ಗಿನ್ನೆಸ್ ಅವರೊಂದಿಗಿನ ಸಂದರ್ಶನದ ಡಾಕ್ಯುಮೆಂಟರಿಯನ್ನು ನಿಷೇಧಿಸುವ ಬ್ರಿಟಿಷ್ ಸರ್ಕಾರದ ನಿರ್ಧಾರದ ವಿರುದ್ಧ ಪ್ರತಿಭಟಿಸುತ್ತಿದ್ದರು. 1988 ರಲ್ಲಿ ಬಾಹ್ಯ ಸೇವೆಗಳನ್ನು ಬಿಬಿಸಿ ವರ್ಲ್ಡ್ ಸರ್ವೀಸ್ ಬ್ರಾಂಡ್ ಅಡಿಯಲ್ಲಿ ಮರುಹೆಸರಿಸಲಾಯಿತು.

## ಗುರಿ
ವರ್ಲ್ಡ್ ಸರ್ವೀಸ್ ಪ್ರಕಾರ, ಅದರ ಗುರಿಗಳಲ್ಲಿ "ಅಂತರಾಷ್ಟ್ರೀಯ ಪ್ರಸಾರದಲ್ಲಿ ವಿಶ್ವದ ಅತ್ಯುತ್ತಮ ಮತ್ತು ಅತೀ ಗೌರವಯುತ ಧ್ವನಿಯಾಗುವುದು, ಈ ಮೂಲಕ ಯುನೈಟೆಡ್ ಕಿಂಗ್‌ಡಮ್, ಬಿಬಿಸಿ ಮತ್ತು ವಿಶ್ವದಾದ್ಯಂತದ ಕೇಳುಗರಿಗೆ ಪ್ರಯೋಜನವನ್ನು ತರುವುದು" ಸೇರಿದೆ.
ಯುಕೆ ಸರ್ಕಾರವು 2008/9 ನೇ ಸಾಲಿನಲ್ಲಿ ವರ್ಲ್ಡ್ ಸರ್ವೀಸ್ ಮೇಲೆ £ 241 ಬಿಲಿಯನ್ ಹಣವನ್ನು ಖರ್ಚು ಮಾಡಿದೆ.

ಬಿಬಿಸಿಯು ಬ್ರಿಟಿಷ್ ಸರ್ಕಾರದ ಕ್ರೌನ್ ಕಾರ್ಪೋರೇಷನ್ ಆಗಿದೆ, ಆದರೆ ಅದಕ್ಕೆ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುತ್ತದೆ. ಬ್ರಿಟಿಷ್ ಸರ್ಕಾರವು ಬಿಬಿಸಿ ಮೇಲೆ ನೇರ ನಿಯಂತ್ರಣವನ್ನು ಹೊಂದಿಲ್ಲ. ಅಂತರಾಷ್ಟ್ರೀಯ ಬೆಳವಣಿಗೆಗಳಲ್ಲಿ ವರ್ಲ್ಡ್ ಸರ್ವೀಸ್ "ಸಮತೋಲನದ ಬ್ರಿಟಿಷ್ ಅಭಿಪ್ರಾಯ" ವನ್ನು ತೆಗೆದುಕೊಳ್ಳಬೇಕಾಗುತ್ತದೆ.

ಶೀತಲ ಯುದ್ಧದ ಸಂದರ್ಭದಲ್ಲಿ ವರ್ಲ್ಡ್ ಸರ್ವೀಸ್ ಎನ್ನುವುದು ಸೋವಿಯತ್ ಯೂನಿಯನ್ಗೆ ಒಂದು ಪ್ರಮುಖ ಅಂತರಾಷ್ಟ್ರೀಯ ಪ್ರಸಾರಕವಾಗಿತ್ತು. ಉಕ್ಕಿನ ಪರದೆಯು ಹಿಂದಿನ ಸೋವಿಯತ್ ಯೂನಿಯನ್ ಮತ್ತು ಪಶ್ಚಿಮ ಯುರೋಪಿನಲ್ಲಿ ವರ್ಲ್ಡ್ ಸರ್ವೀಸ್‌ನ ಪ್ರಮುಖ ಬದಲಾವಣೆಗೆ ಕಾರಣವಾಯಿತು. 2007 ರ ಕಾಮನ್‌ವೆಲ್ತ್ ಕಚೇರಿ ವಾರ್ಷಿಕ ವರದಿಯಲ್ಲಿ, ಬಿಬಿಸಿ ರಷ್ಯನ್ ಸೇವೆಯ ಬೋಲ್ಶೋ ರೇಡಿಯೋದೊಂದಿಗಿನ ಜಂಟಿ ಯೋಜನೆಯು "ರಷ್ಯನ್ ದೇಶದ ಪ್ರಸರಣ ವ್ಯವಸ್ಥೆಯ ಅಂತರಾಷ್ಟ್ರೀಯ ವಿಭಾಗದೊಂದಿಗೆ ಪಾಲುದಾರಿಕೆಯ ಬೆಳವಣಿಗೆಯಾಗಿದ್ದು ಮತ್ತು ಇದು ಬಿಬಿಸಿ ವರ್ಲ್ಡ್ ಸರ್ವೀಸ್‌ನ ಸಂಪಾದಕೀಯ ಸ್ವಾತಂತ್ರ್ಯದ ಪ್ರಖ್ಯಾತಿಯನ್ನು ಅಪಾಯಕ್ಕೆ ಈಡು ಮಾಡಿತು" ಎಂದು ಹೌಸ್ ಆಫ್ ಕಾಮನ್ಸ್‌ನ ವಿದೇಶೀ ವ್ಯವಹಾರಗಳ ಸಮಿತಿಯು ತಿಳಿಸಿತು.

ವರ್ಲ್ಡ್ ಸರ್ವೀಸ್‌ನ ಬಿಬಿಸಿ ಲರ್ನಿಂಗ್ ಇಂಗ್ಲೀಷ್ ಅಂಗ ಘಟಕವು ಜನರು ಇಂಗ್ಲೀಷ್ ಕಲಿಯಲು ಪ್ರಾಮುಖ್ಯ ಸಂಪನ್ಮೂಲಗಳನ್ನು ಮೀಸಲಾಗಿಟ್ಟಿದೆ.

## ಕಾರ್ಯಕ್ರಮಗಳು
ಬಿಬಿಸಿ ವರ್ಲ್ಡ್ ಸರ್ವೀಸ್‌ನ ಇಂಗ್ಲೀಷ್ ಕಾರ್ಯಕ್ರಮವು ಪ್ರಾರಂಭಿಕವಾಗಿ ಸುದ್ದಿಗಳು, ಹಿನ್ನೆಲೆ, ಮನರಂಜನೆ, ಸಾಂಸ್ಕೃತಿಕ ಮತ್ತು ಧಾರ್ಮಿಕ ವಿಷಯಗಳನ್ನು ಪ್ರಸಾರ ಮಾಡಿತು. 1990 ರ ನಂತರ ಮಾತ್ರ ಸುದ್ದಿ, ಹಿನ್ನೆಲೆ ಮತ್ತು ಸಾಂಸ್ಕೃತಿಕ ಕಾರ್ಯಕ್ರಮಗಳು ಉಳಿದುಕೊಂಡಿತು.

### 1945 ರ ನಂತರ
1945 ರ ನಂತರ, ವರ್ಲ್ಡ್ ಸರ್ವೀಸ್ ತನ್ನ ಕಾರ್ಯಕ್ರಮಗಳಲ್ಲಿ ಬ್ರಿಟಿಷ್ ಮೂಲಕ ಗುರುತು ಹಿಡಿಯುವಂತಾಯಿತು. ಇದನ್ನು ಗಂಟೆಗೊಮ್ಮೆ ಪ್ರಸಾರವಾಗುವ ಗೀತೆ ಲಿಲ್ಲಿಬುಲ್ಲೇರೋ (ಇನ್ನೂ ಪ್ರಸಾರವಾಗುತ್ತಿದೆ, ಆದರೆ ಹಿಂದಿನಷ್ಟು ಆಗಾಗ್ಗೆ ಅಲ್ಲ), ತದನಂತರ ಪ್ರಸಾರವಾಗುವ ಬಿಗ್ ಬೆನ್ ಅವರ ಪದ್ಯಪ್ರಾಸಗಳ (ಇಂಗ್ಲೀಷ್-ಭಾಷೆಯ ಪ್ರಸಾರದಲ್ಲಿ ಇನ್ನು ಬಳಸಲಾಗುವುದಿಲ್ಲ) ಮೂಲಕ ಸ್ಪಷ್ಟವಾಗಿ ನಿರೂಪಿಸಬಹುದು. ಸುದ್ದಿಗಳನ್ನು ಹೊರತುಪಡಿಸಿ, ಜಾನ್ ಪೀಲ್ ಅವರು ಪ್ರಸ್ತುತ ಪಡಿಸುವಂತಹ ಸಂಗೀತ ಕಾರ್ಯಕ್ರಮಗಳು, ಎಡ್ವರ್ಡ್ ಗ್ರೀನ್‌ಫೀಲ್ಡ್ ಪ್ರಸ್ತುತಪಡಿಸುವ ಶಾಸ್ತ್ರೀಯ ಸಂಗೀತ ಕಾರ್ಯಕ್ರಮಗಳಂತಹ ಸಂಗೀತ ಕಾರ್ಯಕ್ರಮಗಳು, ಆಂಗ್ಲಿಕಲ್ ಆಚರಣೆಗಳೊಂದಿಗಿನ ಆಗಾಗ್ಗೆ ಸೇಂಟ್ ಮಾರ್ಟಿನ್ ಇನ್ ದಿ ಫೀಲ್ಡ್ಸ್ ಪ್ರಸ್ತುತ ಪಡಿಸುವ ಧಾರ್ಮಿಕ ಕಾರ್ಯಕ್ರಮಗಳು, ಸಾಪ್ತಾಹಿಕ ನಾಟಕ, ಇಂಗ್ಲೀಷ್ ಭಾಷಾ ಅಧ್ಯಾಯಗಳಂತಹ ಶೈಕ್ಷಣಿಕ ಕಾರ್ಯಕ್ರಮಗಳು, *ಜಸ್ಟ್ ಎ ಮಿನಿಟ್*  ನೊಂದಿಗೆ ಹಾಸ್ಯ ಹೀಗೆ ಬಹಳಷ್ಟು ಕಾರ್ಯಕ್ರಮಗಳಿದ್ದವು. ಗಂಟೆಯ ಸುದ್ದಿಯು ಯಾವಾಗಲೂ *ನ್ಯೂಸ್ ಫ್ರೋಮ್ ಬ್ರಿಟನ್*  ಎಂಬ ವಿಭಾಗವನ್ನು ಒಳಗೊಂಡಿರುತ್ತಿತ್ತು.

ಮಾಹಿತಿಯುಕ್ತ ಕಾರ್ಯಕ್ರಮಗಳಲ್ಲಿ ಅತ್ಯಂತ ಪ್ರಸಿದ್ಧವಾದ ಕಾರ್ಯಕ್ರಮವೆಂದರೆ 50 ವರ್ಷಗಳಿಗೂ ಹೆಚ್ಚು ಕಾಲ ಪ್ರಸಾರವಾದ ಅಲೆಸ್ಟರ್ ಕೂಕ್ ಅವರ *ಲೆಟರ್ ಫ್ರೋಮ್ ಅಮೇರಿಕ*  ಆಗಿತ್ತು. ಹಲವು ವರ್ಷಗಳ ಕಾಲ, ಕಾದಂಬರಿ, ಜೀವನ ಚರಿತ್ರೆ ಅಥವಾ ಇತಿಹಾಸ ಪುಸ್ತಕಗಳನ್ನು ದಿನನಿತ್ಯ ಓದುವುದನ್ನು  *ಆಫ್ ದಿ ಶೆಲ್ಫ್*  ಕಾರ್ಯಕ್ರಮದಲ್ಲಿ ಪ್ರಸಾರ ಮಾಡಲಾಯಿತು. ಅತೀ ದೀರ್ಘಕಾಲಾವಧಿಯವರೆಗೆ ಪ್ರಸಾರವಾದ ಕಾರ್ಯಕ್ರಮದಲ್ಲಿ *ಔಟ್‌ಲುಕ್*  ಒಂದಾಗಿದ್ದು, ಅದು ಮನುಷ್ಯರ ಆಸಕ್ತಿಕರವಾದ ಕಥೆಗಳನ್ನು ಒಳಗೊಂಡಿತ್ತು. ಇದು ಪ್ರಥಮ ಬಾರಿಗೆ 1996 ರ ಜುಲೈನಲ್ಲಿ ಪ್ರಸಾರ ಮಾಡಲಾಯಿತು ಮತ್ತು ಇದನ್ನು ಮೂವತ್ತಕ್ಕೂ ಹೆಚ್ಚು ವರ್ಷಗಳ ಕಾಲ ಜಾನ್ ಟಿಡ್‌ಮಾರ್ಷ್ ಇವರು ಪ್ರಸ್ತುತ ಪಡಿಸಿದರು ಮತ್ತು ಇವರಿಗೆ ಪ್ರಸಾರ ಕ್ಷೇತ್ರದಲ್ಲಿನ ಸೇವೆಗಾಗಿ ಓಬಿಇ ಅನ್ನು ಪ್ರದಾನ ಮಾಡಲಾಯಿತು.

ಉಪಗ್ರಹ ಸಂವಹನದ ಮೊದಲು ಶಾರ್ಟ್‌ವೇವ್ ಪ್ರಸಾರ ಮತ್ತು ಲಂಡನ್ ಹಾಗೂ ವಿದೇಶಗಳ ಪ್ರಸಾರಗಳ ಕೊಂಡಿಗಳು ವಿಶ್ವಾಸಾರ್ಹವಾಗಿಲ್ಲದಿದ್ದವು ಮತ್ತು ಬಿಬಿಸಿಯು ಗ್ರಹಿಸುವ ವರದಿಗಳಿಗೆ ಉತ್ಸಾಹಪೂರ್ಣ ಶಾರ್ಟ್‌ವೇವ್ ಕೇಳುಗರನ್ನು ("DX ಗಳು") ಬಹುವಾಗಿ ಅವಲಂಬಿಸಿತ್ತು. 1967 ರಲ್ಲಿ  ಈ ಮೀಸಲಾದ ತಾಂತ್ರಿಕ ವರದಿಗಾರರ ನೆಟ್‌ವರ್ಕ್ ಅನ್ನು ನೋಂದಾಯಿಸಲು ನಿಯಮಿತ ಕಾರ್ಯಕ್ರಮವಾದ "ಬಿಬಿಸಿ ವರ್ಲ್ಡ್ ರೇಡಿಯೋ ಕ್ಲಬ್" ಅನ್ನು ಪ್ರಾರಂಭಿಸಲಾಯಿತು. ಮಾಜಿ ಕಳ್ಳ-ರೇಡಿಯೋ ಡಿಜೆ ಆದ ಡೌಗ್ ಕ್ರಾಫರ್ಡ್ ಅವರು ಪ್ರಸ್ತುತಪಡಿಸಿದ ಕಾರ್ಯಕ್ರಮವು ನಿಯಮಿತವಾಗಿ ವಾರವೊಂದಕ್ಕೆ 16 ಚೀಲಗಳಷ್ಟು ಪತ್ರಗಳನ್ನು ಪಡೆಯಿತು.

### 1990 ರ ನಂತರ
1990 ರ ಕೊನೆಯಲ್ಲಿ ಬಿಬಿಸಿಯು ಸುದ್ದಿಗಳಿಗೆ ಹೆಚ್ಚು ಪ್ರಾಮುಖ್ಯತೆ ನೀಡಲು ನಿರ್ಧರಿಸಿತು. ಎರಡನೆಯ ಕೊಲ್ಲಿ ಯುದ್ಧದ ಸಂದರ್ಭದಲ್ಲಿ ಬಿಬಿಸಿ ವರ್ಲ್ಡ್ ಸರ್ವೀಸ್ ಅರ್ಧ ಗಂಟೆಗೊಮ್ಮೆ ಇಂಗ್ಲೀಷ್‌ನಲ್ಲಿ ಕಿರು ಸುದ್ದಿ ಸಾರಾಂಶಗಳನ್ನು ಪ್ರಸಾರ ಮಾಡಲು ಪ್ರಾರಂಭಿಸಿತು ಮತ್ತು ಅದನ್ನು ಮುಂದುವರಿಸಿತು. ನಾಟಕ ಮತ್ತು ಸಂಗೀತಗಳನ್ನು ಇನ್ನೂ ಸಹ ಪ್ರಸಾರ ಮಾಡಲಾಗುತ್ತಿದೆ ಆದರೆ ಈ ಹಿಂದಿನಷ್ಟು ಆಗಾಗ್ಗೆ ಅಲ್ಲ. ಜನರು ಪ್ರಮುಖವಾಗಿ ಸುದ್ದಿಯನ್ನು ಕೇಳಲು ಬಿಬಿಸಿ ವಿಶ್ವ ಸೇವೆಗೆ ಕಿವಿಗೊಡುತ್ತಾರೆ ಮತ್ತು ಜನರು ಬಹಳಷ್ಟು ಇತರ ಮೂಲಗಳಿಂದ ಸಂಗೀತವನ್ನು ಕೇಳಬಹುದು ಎಂಬುದು ಬಿಬಿಸಿ ವರ್ಲ್ಡ್ ಸರ್ವೀಸ್‌ನ ವಾದವಾಗಿತ್ತು.

### ಸಾಂಸ್ಕೃತಿಕ ಕಾರ್ಯಕ್ರಮಗಳು
ಪ್ರಸ್ತುತ ಬಿಬಿಸಿ ವರ್ಲ್ಡ್ ಸರ್ವೀಸ್‌ನ ಪ್ರಮುಖ ನಿಗದಿತ ಕಾರ್ಯಗಳಲ್ಲಿ ಸುದ್ದಿ ಕಾರ್ಯಕ್ರಮಗಳಾದ *ದಿ ವರ್ಲ್ಡ್ ಟುಡೇ*, *ನ್ಯೂಸ್ಅವರ್*  ಮತ್ತು *ವರ್ಲ್ಡ್ ಬ್ರೀಫಿಂಗ್*  ಮತ್ತು ದೈನಂದಿನ ಕಲೆ ಮತ್ತು ಮನರಂಜನೆ ಸುದ್ದಿ ಕಾರ್ಯಕ್ರಮವಾದ 2008 ರಲ್ಲಿ ಪ್ರಾರಂಭಗೊಂಡ *ದಿ ಸ್ಟ್ರಾಂಡ್*  ಸೇರಿದೆ. ದೈನಂದಿನ ವಿಜ್ಞಾನ ಕಾರ್ಯಕ್ರಮಗಳಲ್ಲಿ ಹೆಲ್ತ್ ಚೆಕ್, ಡಿಜಿಟಲ್ ಪ್ಲಾನೆಟ್, ಮತ್ತು ಸೈನ್ಸ್ ಇನ್ ಆಕ್ಷನ್ ಒಳಗೊಂಡಿದೆ. ವಾರಾಂತ್ಯಗಳಲ್ಲಿ, *ಸ್ಪೋರ್ಟ್ಸ್‌ವರ್ಲ್ಡ್*  ಕಾರ್ಯಕ್ರಮವು ಹೆಚ್ಚು ನಿಗದಿತ ಸಮಯಗಳಲ್ಲಿ ಪ್ರಸಾರವಾಗುತ್ತದೆ, ಮತ್ತು ಇದರಲ್ಲಿ ಆಗಾಗ್ಗೆ ಪ್ರೀಮಿಯರ್ ಲೀಗ್ ಪುಟ್‌ಬಾಲ್ ಪಂದ್ಯಗಳ ನೇರ ಪ್ರಸಾರದ ವೀಕ್ಷಕ ವಿವರಣೆಯು ಸೇರಿರುತ್ತದೆ. ಭಾನುವಾರಗಳಂದು, ಅಂತರಾಷ್ಟ್ರೀಯ ಅಂತರ ಶಿಕ್ಷಣ ಚರ್ಚಾ ಕಾರ್ಯಕ್ರಮವಾದ  *ದಿ ಫೋರಮ್*  ಪ್ರಸಾರವಾಗುತ್ತದೆ. ವಾರದ ದಿನಗಳಲ್ಲಿ, ನಿಗದಿತ ವೇಳಾಪಟ್ಟಿಯ ಒಂದು ಗಂಟೆಯನ್ನು *World: Have Your Say*  ಗೆ ಮೀಸಲಾಗಿಡಲಾಗುತ್ತದೆ, ಇದು ಕೇಳುಗರಿಗೆ ಪಠ್ಯ ಸಂದೇಶ, ದೂರವಾಣಿ ಕರೆಗಳು, ಇಮೇಲ್‌ಗಳು ಮತ್ತು ಬ್ಲಾಗ್ ಪೋಸ್ಟಿಂಗ್‌ಗಳ ಮೂಲಕ ಪ್ರಸ್ತುತ ವಿಷಯಗಳ ಚರ್ಚೆಯಲ್ಲಿ ಭಾಗವಹಿಸಲು ಪ್ರೋತ್ಸಾಹಿಸುತ್ತದೆ.

## ಅಂಕಿಅಂಶಗಳು ಮತ್ತು ಭಾಷೆಗಳು
ಈ ಮುಂದಿನ ಕೇಳುಗರ ಅಂದಾಜು ಪಟ್ಟಿಗಳು ಬಿಬಿಸಿಯ ಪರವಾಗಿ 2004 ರಲ್ಲಿ ಸ್ವತಂತ್ರ ಮಾರುಕಟ್ಟೆ ಸಂಶೋಧನೆ ಏಜೆನ್ಸಿಗಳು ಕೈಗೊಂಡ ಸಂಶೋಧನೆಯಿಂದ ಪಡೆದುದಾಗಿದೆ:

ಆಫ್ರಿಕಾ ಮತ್ತು ಮಧ್ಯ ಪ್ರಾಚ್ಯದಲ್ಲಿ ಸೇವೆಯು 66 ಬಿಲಿಯನ್ ಕೇಳುಗರಿಗೆ ತಲುಪುತ್ತದೆ, ಅದರಲ್ಲಿ ೧೮.೭ ದಶಲಕ್ಷ ಕೇಳುಗರು ಇಂಗ್ಲೀಷ್‌ನಲ್ಲಿ ಕೇಳುತ್ತಾರೆ.

ಇಂಗ್ಲೀಷ್ ಹೊರತುಪಡಿಸಿ, ಬಿಬಿಸಿ ವರ್ಲ್ಡ್ ಸರ್ವೀಸ್ ಈ ಭಾಷೆಗಳಲ್ಲಿ ಪ್ರಸಾರವನ್ನು ಮಾಡುತ್ತದೆ

* ಆಲ್ಬೇನಿಯನ್‌
* ಅರೇಬಿಕ್
* ಅಝೆರಿ
* ಬಂಗಾಳಿ
* ಬರ್ಮೀಸ್
* ಕೆರಿಬಿಯನ್ ಇಂಗ್ಲೀಷ್
* ಕಂಟೋನೀಸ್ 
* ಆಫ್ರಿಕಾಗಾಗಿ ಫ್ರೆಂಚ್ 
* ಹೌಸಾ
* ಹಿಂದಿ
* ಇಂಡೋನೆಷಿಯನ್‌
* ರುವಾಂಡಾ-ರುಂಡಿ
* ಕಿರ್ಗಿಜ್
* ಮ್ಯಾಸೆಡೋನಿಯನ್
* ಮ್ಯಾಂಡೆರಿನ್
* ನೇಪಾಳಿ
* ಪಷ್ಟೋ
* ಪರ್ಷಿಯನ್‌
* ಆಫ್ರಿಕಾ ಮತ್ತು ಬ್ರೆಜಿಲ್ ಗಾಗಿ ಪೋರ್ಚುಗೀಸ್ 
* ರಶಿಯನ್‌
* ಸರ್ಬಿಯನ್
* ಸಿಂಹಳ
* ಸೊಮಾಲಿ
* ಲ್ಯಾಟಿನ್ ಅಮೇರಿಕಕ್ಕಾಗಿಸ್ಪ್ಯಾನಿಷ್
* ಸ್ವಾಹಿಲಿ
* ತಮಿಳು
* ಟರ್ಕಿಷ್
* ಉಕ್ರೇನಿಯನ್
* ಉರ್ದು
* ಉಜ್ಬೇಕ್
* ವಿಯೆಟ್ನಾಮೀಸ್

ಬಹುಪಾಲು ಜರ್ಮನ್ ಕೇಳುಗರು ಇಂಗ್ಲೀಷ್ ಆವೃತ್ತಿಯನ್ನೇ ಕೇಳುವರೆಂದು ಸಂಶೋಧನೆಗಳು ತೋರಿಸಿದ ಪರಿಣಾಮವಾಗಿ ಜರ್ಮನ್ ಪ್ರಸಾರವನ್ನು 60 ವರ್ಷಗಳ ನಂತರ 1999 ರ ಮಾರ್ಚ್‌ನಲ್ಲಿ ಸ್ಧಗಿತಗೊಳಿಸಲಾಯಿತು. ಅದೇ ಕಾರಣಕ್ಕಾಗಿ ಡಚ್, ಫಿನ್ನಿಷ್, ಯುರೋಪ್‌ಗಾಗಿ ಫ್ರೆಂಚ್, ಹೀಬ್ರೂ, ಇಟಾಲಿಯನ್, ಜಪಾನೀಸ್ ಮತ್ತು ಮಲೈ ಭಾಷೆಗಳ ಪ್ರಸಾರವನ್ನೂ ಸಹ ಸ್ಥಗಿತಗೊಳಿಸಲಾಯಿತು.

2007 ರಲ್ಲಿ ಅರೇಬಿಕ್ ಮತ್ತು ಪರ್ಷಿಯನ್ ಭಾಷೆಯ ಟಿವಿ ಸುದ್ದಿ ಚಾನೆಲ್ ಅನ್ನು ಪ್ರಾರಂಭಿಸಲು ಬಂಡವಾಳವನ್ನು ಹೂಡುವುದಕ್ಕಾಗಿ ಬಲ್ಗೇರಿಯನ್, ಕ್ರೊವೇಷಿಯನ್, ಜೆಕ್, ಗ್ರೀಕ್, ಹಂಗರಿಯನ್, ಕಜಾಕ್, ಪೋಲಿಷ್, ಸ್ಲೋವೇಕ್, ಸ್ಲೊವೀನ್ ಮತ್ತು ಥಾಯಿ ಭಾಷೆಯ ರೇಡಿಯೋ ಸೇವೆಗಳು 2006 ರ ಮಾರ್ಚ್‌ನೊಳಗೆ ಸ್ಥಗಿತಗೊಳ್ಳುವುದಾಗಿ 2005 ರ ಅಕ್ಟೋಬರ್ 25 ರಂದು ಘೋಷಿಸಲಾಯಿತು. 2008 ರ ಆಗಸ್ಟ್ 1 ರಂದು ರೊಮೇನಿಯನ್ ಪ್ರಸಾರವು ಕೊನೆಗೊಂಡಿತು.

2011 ರ ಜನವರಿಯಲ್ಲಿ,  ಆಲ್ಬೇನಿಯಾ, ಮ್ಯಾಸೆಡೋನಿಯಾ ಆಫ್ರಿಕಾಕ್ಕಾಗಿ ಪೋರ್ಚುಗೀಸ್, ಸರ್ಬಿಯನ್ ಮತ್ತು ಕ್ಯಾರೆಬಿಯನ್‌ಗಾಗಿ ಇಂಗ್ಲೀಷ್ ಭಾಷೆ ಹೀಗೆ 5 ಸೇವೆಗಳನ್ನು ಅಂತ್ಯಗೊಳಿಸುವುದಾಗಿ ಬಿಬಿಸಿ ವರ್ಲ್ಡ್ ಸರ್ವೀಸ್ ಘೋಷಣೆ ಮಾಡಿತು. ಮೂರು ಬಾಲ್ಕನ್ ದೇಶಗಳು ಅಂತರಾಷ್ಟ್ರೀಯ ಮಾಹಿತಿಗಳಿಗೆ ಯಥೇಚ್ಛವಾದ ಪ್ರವೇಶವನ್ನು ಹೊಂದಿದೆ ಮತ್ತು ಸ್ಥಳೀಯ ಭಾಷೆಯಲ್ಲಿ ಪ್ರಸಾರವನ್ನು ಮುಂದುವರೆಸುವುದು ಅನಗತ್ಯ ಎಂದು ಬ್ರಿಟಿಷ್ ಸರ್ಕಾರವು ಘೋಷಣೆ ಮಾಡಿತು. ಸರ್ಕಾರದ ವ್ಯಾಪಕ ವ್ಯಯದ ಸ್ಥೂಲ ವಿಮರ್ಶೆಗೆ ಸಂಬಂಧಿಸಿದಂತೆ ಈಗ ಮತ್ತು 2014 ರ ನಡುವೆ 16 ಶೇಕಡಾ ಬಜೆಟ್ ಕಡಿತದ ಅನುಭವಿಸುತ್ತಿರುವ ಕಾರಣದಿಂದ 650 ಉದ್ಯೋಗಗಳನ್ನು (ಕಾರ್ಯಪಡೆಯ ಶೇಕಡಾ 25 ಕ್ಕೂ ಹೆಚ್ಚು). ಈ ಮೊದಲು ಕೆಲವು ದಿನಗಳ ಹಿಂದೆ ಆನ್‌ಲೈನ್‌ನಲ್ಲಿ ಬಿಬಿಸಿಯಲ್ಲಿ 360 ಉದ್ಯೋಗಗಳನ್ನು ಕಡಿತಗೊಳಿಸಿದ ನಂತರ ಬಿಬಿಸಿಯು 1000 ಕ್ಕೂ ಹೆಚ್ಚು ಉದ್ಯೋಗಗಳನ್ನು ಕಡಿತ ಮಾಡಿದಂತಾಗುತ್ತದೆ.

## ಪ್ರಸರಣ
ಸಾಂಪ್ರದಾಯಿಕವಾಗಿ, ಶಾರ್ಟ್‌ವೇವ್‌ನ ಸೆನ್ಸಾರ್‌ಶಿಪ್, ಅಂತರ ಮತ್ತು ಸ್ಪೆಕ್ಟ್ರಮ್ ಅಭಾವದ ಪ್ರತಿಬಂಧಕವನ್ನು ಎದುರಿಸುವ ಅದರ ಸಾಮರ್ಥ್ಯದ ಕಾರಣದಿಂದ ಶಾರ್ಟ್‌ವೇವ್ ಮೇಲೆ ಬಿಬಿಸಿ ವರ್ಲ್ಡ್ ಸರ್ವೀಸ್ ನಂಬಿಕೆಯನ್ನಿರಿಸಿದೆ. ಇಲ್ಲಿಯವರೆಗೆ ಬಿಬಿಸಿಯು 1940 ರಿಂದ ಶಾರ್ಟ್‌ವೇವ್ ಪ್ರಸಾರ ಸ್ಟೇಶನ್ಗಳ ವಿಶ್ವದಾದ್ಯಂತದ ನೆಟ್ವರ್ಕ್ ಅನ್ನು ಮುಖ್ಯವಾಗಿ ಹಿಂದಿನ ಬ್ರಿಟಿಷ್ ಪ್ರದೇಶಗಳಲ್ಲಿ ಕಾಪಾಡಿಕೊಂಡಿತು. ದಶಕಗಳಲ್ಲಿ, ಇವುಗಳಲ್ಲಿ ಕೆಲವು ಸ್ಟೇಶನ್‌ಗಳು ಹೆಚ್ಚು ಶಕ್ತಿಶಾಲಿಯಾದ ಮಧ್ಯಮ ತರಂಗಾಂತರ ಮತ್ತು ಎಫ್ಎಮ್ ಔಟ್‌ಲೆಟ್‌ಗಳನ್ನೂ ಸಹ ಪಡೆದುಕೊಂಡವು. ಅಂತಹ ಗಡಿ ಭಾಗದ ಪ್ರಸಾರಗಳ ವಿಶೇಷ ಉಪಯೋಗವೆಂದರೆ ವಿದೇಶದಲ್ಲಿರುವ ಬ್ರಿಟಿಷ್ ಪ್ರಜೆಗಳಿಗೆ ತುರ್ತು ಸಂದೇಶಗಳನ್ನು ಕಳುಹಿಸುವುದಾಗಿದೆ, ಇವುಗಳಲ್ಲಿ 1970 ರ ಸೆಪ್ಟೆಂಬರ್‌ನ ಕರಾಳ ಸೆಪ್ಟೆಂಬರ್ ಘಟನೆಗಳ ಸಂದರ್ಭದಲ್ಲಿ ಜೋರ್ಡಾನ್ ತೊರೆಯುವಂತೆ ಸೂಚಿಸಿದ್ದು ಸೇರಿದೆ. ಈ ಸೌಲಭ್ಯಗಳು 1997 ರಲ್ಲಿ ಮೆರ್ಲಿನ್ ಕಮ್ಯೂನಿಕೇಶನ್ಸ್ ಆಗಿ ಖಾಸಗೀಕರಣಗೊಳಿಸಲಾಯಿತು, ಅವುಗಳನ್ನು ನಂತರ ವಿಟಿ ಕಮ್ಯೂನಿಕೇಶನ್ಸ್ (ಇದೀಗ ಬ್ಯಾಬ್‌ಕೋಕ್ ಇಂಟರ್‌ನ್ಯಾಷನಲ್ ಗ್ರೂಪ್) ನಿಂದ ಬಹು ಪ್ರಸಾರಗಳಿಗೆ ವ್ಯಾಪಕ ನೆಟ್ವರ್ಕ್‌ನ ಭಾಗವಾಗಿ ಇದೀಗ ಸ್ವಾಧೀನಪಡಿಸಿಕೊಂಡು ಕಾರ್ಯನಿರ್ವಹಣೆ ಮಾಡಲಾಗುತ್ತಿದೆ. ಬಿಬಿಸಿ ಕಾರ್ಯಕ್ರಮಗಳು ಸಾಂಪ್ರದಾಯಿಕವಾಗಿ ವಾಯ್ಸ್ ಆಫ್ ಅಮೇರಿಕ ಅಥವಾ ಓಆರ್ಎಫ್ ಟ್ರಾನ್ಸ್‌ಮಿಟ್ಟರ್‌ಗಳಲ್ಲಿ ಪ್ರಸಾರವಾಗುವುದು ಸಾಮಾನ್ಯವಾದರೂ, ಅವುಗಳ ಕಾರ್ಯಕ್ರಮಗಳು ಯುಕೆಯಲ್ಲಿ ಭೌತಿಕವಾಗಿ ನೆಲೆಸಿರುವ ಸ್ಟೇಶನ್‌ಗಳಿಂದ ಪ್ರಸಾರವಾಗುತ್ತದೆ.

1980 ರಿಂದ, ಉಪಗ್ರಹ ಹಂಚಿಕೆಯು ಬಿಬಿಸಿ ಕಾರ್ಯಕ್ರಮವನ್ನು ಸಾಮಾನ್ಯವಾಗಿ ಸುದ್ದಿ ಸಾರಾಂಶಗಳಲ್ಲದೇ ಶೈಕ್ಷಣಿಕ, ನಾಟಕ ಮತ್ತು ಕ್ರೀಡಾ ಕಾರ್ಯಕ್ರಮವನ್ನು ಸ್ಥಳೀಯ ಸ್ಟೇಶನ್‌ಗಳು ಪ್ರಸಾರ ಮಾಡುವಂತೆ ಸಾಧ್ಯವಾಗಿಸಿದೆ. ದೊಡ್ಡ ಪ್ರಮಾಣದ ಉಪಗ್ರಹ ಮತ್ತು ಕೇಬಲ್ ವ್ಯವಸ್ಥೆಗಳಲ್ಲಿ ವರ್ಲ್ಡ್ ಸರ್ವೀಸ್ ಉಚಿತ (ಬೇಸಿಕ್) ಚಾನೆಲ್ ಆಗಿ ಲಭ್ಯವಿದೆ. ನೇರ ಪ್ರಸಾರದ ಹರಿವು ಮತ್ತು ಹಿಂದಿನ ಕಾರ್ಯಕ್ರಮಗಳ ಆರ್ಕೈವ್‌ಗಳೆರಡೂ (ಇದೀಗ ಪೋಡ್‌ಕಾಸ್ಟ್‌ಗಳನ್ನೂ ಒಳಗೊಂಡು) ಇಂಟರ್ನೆಟ್ನಲ್ಲಿ ಲಭ್ಯವಿದೆ.

### ಆಫ್ರಿಕಾ
ಪ್ರಸಾರಗಳು ಸಾಂಪ್ರದಾಯಿಕವಾಗಿ ಯುಕೆ, ಸೈಪ್ರಸ್ (ಯುರೋಪ್ ನೋಡಿ), ಅಸೆನ್ಶನ್ ಐಲ್ಯಾಂಡ್ನಲ್ಲಿರುವ ದೊಡ್ಡ ಬಿಬಿಸಿ ಅಟ್ಲಾಂಟಿಕ್ ಪ್ರಸಾರ ಸ್ಟೇಶನ್, ಮತ್ತು ಸೀಷೆಲ್ಸ್ನಲ್ಲಿರುವ ಚಿಕ್ಕ ಲೆಸೋಥೋ ಪ್ರಸಾರ ಸ್ಟೇಶನ್ ಮತ್ತು ಹಿಂದೂ ಮಹಾಸಾಗರ ಪ್ರಸಾರ ಸ್ಟೇಶನ್‌ನಿಂದ ಬಂದಿವೆ. ಇಂಗ್ಲೀಷ್ ವೇಳಾಪಟ್ಟಿಯ ಬಹುಭಾಗವನ್ನು ಆಫ್ರಿಕಕ್ಕಾಗಿ ಮತ್ತು ಆಫ್ರಿಕದಿಂದ ವಿಶೇಷ ಕಾರ್ಯಕ್ರಮವು ಒಳಗೊಂಡಿದೆ, ಉದಾಹರಣೆಗಾಗಿ *ನೆಟ್‌ವರ್ಕ್ ಆಫ್ರಿಕ*, *ಫೋಕಸ್ ಆನ್ ಆಫ್ರಿಕಾ*  ಮತ್ತು *ಆಫ್ರಿಕಾ ಹ್ಯಾವ್ ಯುವರ್ ಸೇ*. 1990 ರ ದಶಕದಲ್ಲಿ, ಬಿಬಿಸಿಯು ಹಲವು ಆಫ್ರಿಕಾದ ರಾಜಧಾನಿ ನಗರಗಳಲ್ಲಿ ಎಫ್ಎಮ್ ಸೌಲಭ್ಯವನ್ನು ಸೇರ್ಪಡೆಗೊಳಿಸಿತು. ಆಫ್ರಿಕಾಕ್ಕಾಗಿನ ಬಿಬಿಸಿ ಸೇವೆಯು ಪೋರ್ಚುಗೀಸ್ ಮತ್ತು ಫ್ರೆಂಚ್ ಭಾಷೆಗಳನ್ನೂ ಸಹ ಬಳಸುತ್ತದೆ.

### ಅಮೆರಿಕ ಖಂಡಗಳು
ಈ ಪ್ರದೇಶದಲ್ಲಿ ಬಿಬಿಸಿ ಶಾರ್ಟ್‌ವೇವ್ ಪ್ರಸಾರಗಳು ಸಾಂಪ್ರದಾಯಿಕವಾಗಿ ಅಟ್ಲಾಂಟಿಕ್ ಪ್ರಸಾರ ಕೇಂದ್ರ ಮತ್ತು ಡ್ಯೂಷ್ ವೆಲ್ಲೆಯೊಂದಿಗೆ ಆಂಟಿಗುವಾದಲ್ಲಿ ಜಂಟಿಯಾಗಿ ನಿರ್ವಹಣೆ ಮಾಡುತ್ತಿರುವ ಸ್ಟೇಶನ್ ಆದ ಕೆರಿಬಿಯನ್ ರಿಲೇ ಕಂಪನಿಯಿಂದ ಅಧಿಕಗೊಳಿಸಲ್ಪಟ್ಟಿತು. ಹೆಚ್ಚುವರಿಯಾಗಿ, ರೇಡಿಯೋ ಕೆನಡಾ ಇಂಟರ್‌ನ್ಯಾಷನಲ್ನೊಂದಿಗಿನ ವಿನಿಮಯ ಒಪ್ಪಂದವು ನ್ಯೂ ಬ್ರೂನ್ಸ್‌ವಿಕ್ನಲ್ಲಿನ ಅವರ ಸ್ಟೇಶನ್‌ಗೆ ಕೂಡ ಪ್ರವೇಶವನ್ನು ನೀಡಿತು. ಆದರೆ, "ಬದಲಾದ ಕೇಳುವ ಅಭ್ಯಾಸಗಳು" 2001 ರ ಜುಲೈ 1 ರಂದು ಉತ್ತರ ಅಮೇರಿಕ ಮತ್ತು ಆಸ್ಟ್ರೇಲಿಯಕ್ಕೆ ನಿರ್ದೇಶಿತವಾಗಿರುವ ಶಾರ್ಟ್‌ವೇವ್ ರೇಡಿಯೋ ಪ್ರಸಾರವನ್ನು ವರ್ಲ್ಡ್ ಸರ್ವೀಸ್ ನಿಲ್ಲಿಸುವಂತೆ ಮಾಡಿತು. ಬದಲಾವಣೆಯನ್ನು ವಿರೋಧಿಸಲು ಶಾರ್ಟ್‌ವೇವ್ ಕೇಳುಗರ ಒಕ್ಕೂಟವು ರೂಪುಗೊಂಡಿತು. XM ರೇಡಿಯೋ ಮತ್ತು ಸಿರಿಯಸ್ ಸೆಟಲೈಟ್ ರೇಡಿಯೋಗಳೆರಡೂ ವರ್ಲ್ಡ್ ಸರ್ವೀಸ್ ಅನ್ನು ವಾಣಿಜ್ಯಿಕ ಉಪಗ್ರಹ ರೇಡಿಯೋದ ಮುಖಾಂತರ ಕೆನಡಾ ಮತ್ತು ಅಮೇರಿಕಗಳಿಗೆ ಮರುಪ್ರಸಾರ ಮಾಡುತ್ತಿದ್ದವು, ಮತ್ತು ಆಗಾಗ್ಗೆ ಸಾರ್ವಜನಿಕ ರೇಡಿಯೋ ಸ್ಟೇಶನ್‌ಗಳು AM ಮತ್ತು FM ರೇಡಿಯೋ ಮುಖಾಂತರ, ಮತ್ತು ಆಗಾಗ್ಗೆ ಪಬ್ಲಿಕ್ ರೇಡಿಯೋ ಇಂಟರ್‌ನ್ಯಾಷನಲ್ (PRI) ಮುಖಾಂತರ ವರ್ಲ್ಡ್ ಸರ್ವೀಸ್ ಸುದ್ದಿಗಳನ್ನು ಪ್ರಸಾರ ಮಾಡುತ್ತಿದ್ದವು. ಬಿಬಿಸಿ ಮತ್ತು ಪಿಆರ್ಐ ಗಳು WGBH ರೇಡಿಯೋ ಬೋಸ್ಟನ್ನೊಂದಿಗೆ ದಿ ವರ್ಲ್ಡ್ ಕಾರ್ಯಕ್ರಮವನ್ನು ಮರು-ನಿರ್ಮಾಣವನ್ನು ಸಹ ಮಾಡಿವೆ ಮತ್ತು ಬಿಬಿಸಿಯು ನ್ಯೂಯಾರ್ಕ್ ನಗರದಲ್ಲಿನ WNYC ಆಧಾರಿತ ದಿ ಟೇಕ್‌ಅವೇ ಬೆಳಗ್ಗಿನ ಸುದ್ದಿ ಕಾರ್ಯಕ್ರಮದೊಂದಿಗೂ ಸಹ ಭಾಗಿಯಾಗಿತ್ತು. ಬಿಬಿಸಿ ವರ್ಲ್ಡ್ ಸರ್ವೀಸ್ ಕಾರ್ಯಕ್ರಮವು ಕೆನಡಾದಲ್ಲಿ ಸಿಬಿಸಿ ರೇಡಿಯೋ ಒನ್ದ ಸಿಬಿಸಿ ರೇಡಿಯೋ ಓವರ್‌ನೈಟ್ ಕಾರ್ಯಕ್ರಮದ ಭಾಗವಾಗಿಯೂ ಸಹ ಪ್ರಸಾರ ಮಾಡುತ್ತದೆ.

ಬಿಬಿಸಿಯು ಇಂಗ್ಲೀಷ್‌ನಲ್ಲಿ ವಿಶೇಷ ಕೆರಿಬಿಯನ್ ಸುದ್ದಿ ಸೇವೆಯನ್ನು ಒಳಗೊಂಡು ಹಲವಾರು ಭಾಷೆಗೆಳಲ್ಲಿ ಕೆರೆಬಿಯನ್, ಮಧ್ಯ ಅಮೇರಿಕ ಮತ್ತು ದಕ್ಷಿಣ ಅಮೇರಿಕ ಪ್ರದೇಶಗಳಿಗೆ ಪ್ರಸಾರ ಮಾಡುವುದನ್ನು ಮುಂದುವರಿಸಿದೆ. ಪೂರ್ವ ಉತ್ತರ ಅಮೇರಿಕದಿಂದ ಕೆರಿಬಿಯನ್ ಮತ್ತು ಪಶ್ಚಿಮ ಆಫ್ರಿಕ ಶಾರ್ಟ್‌ವೇವ್ ರೇಡಿಯೋ ಪ್ರಸಾರಗಳನ್ನು ಸ್ವೀಕರಿಸುವುದು ಸಾಧ್ಯವಿದೆ, ಆದರೆ ಬಿಬಿಸಿಯು ಈ ಪ್ರದೇಶದಲ್ಲಿ ಗ್ರಹಣಶಕ್ತಿಯನ್ನು ಖಾತ್ರಿ ಪಡಿಸುವುದಿಲ್ಲ. ಬಿಬಿಸಿಯು ಫಾಕ್‌ಲ್ಯಾಂಡ್ ಐಲ್ಯಾಂಡ್ಗೆ ಪ್ರಸಾರ ಮಾಡುತ್ತಿದ್ದ ವಿಶೇಷ ಕಾರ್ಯಕ್ರಮವನ್ನು ನಿಲ್ಲಿಸಿದೆ, ಆದರೆ ಫಾಕ್‌ಲ್ಯಾಂಡ್ ಐಲ್ಯಾಂಡ್ಸ್ ಬ್ರಾಡ್‌ಕಾಸ್ಟಿಂಗ್ ಸರ್ವೀಸ್ಗೆ ವರ್ಲ್ಡ್ ಸರ್ವೀಸ್‌ನ ಪ್ರಸಾರದ ಹರಿವನ್ನು ನೀಡುವುದನ್ನು ಮುಂದುವರಿಸಿದೆ.

### ಏಷ್ಯಾ
ಹಲವು ದಶಕಗಳ ಕಾಲ, ವರ್ಲ್ಡ್ ಸರ್ವೀಸ್‌ನ ಬೃಹತ್ ಪ್ರಮಾಣದ ಕೇಳುಗರು ಏಷ್ಯಾ, ಮಧ್ಯ ಪ್ರಾಚ್ಯ, ಪೂರ್ವ ಮತ್ತು ದಕ್ಷಿಣ ಏಷ್ಯಾ ಪ್ರದೇಶದವರಾಗಿದ್ದಾರೆ. ಯುಕೆ ಮತ್ತು ಸೈಪ್ರಸ್‌ನಲ್ಲಿನ ಪ್ರಸಾರದ ಸೌಲಭ್ಯಗಳನ್ನು ಒಮನ್ ಮತ್ತು ಸಿಂಗಾಪುರದಲ್ಲಿನ ದೂರದ ಪೂರ್ವ ಪ್ರದೇಶದ ಪ್ರಸಾರ ಸ್ಟೇಶನ್‌ಗಳು ಕೊರತೆಗಳನ್ನು ನೀಗಿಸಿವೆ. 1997 ರಲ್ಲಿ ಹಿಂದಿನ ಬ್ರಿಟಿಷ್ ವಸಾಹತುಗಳು ಚೈನಾದ ಸಾರ್ವಭೌಮತ್ವಕ್ಕೆ ಹಿಂತಿರುಗಿದಾಗ ಪೂರ್ವ ಏಷ್ಯಾದ ಪ್ರಸಾರ ಸ್ಟೇಶನ್ ಹಾಂಗ್‌ಕಾಂಗ್‌ನಿಂದ ಥೈಲ್ಯಾಂಡ್ಗೆ ಸ್ಥಳಾಂತರಿಸಲ್ಪಟ್ಟಿತು. ಒಟ್ಟಿಗೆ, ಈ ಸೌಲಭ್ಯಗಳು ಬಿಬಿಸಿ ವರ್ಲ್ಡ್ ಸರ್ವೀಸ್‌ಗೆ ಶಾರ್ಟ್‌ವೇವ್ ಕೇಳುವಿಕೆಗಳು ಸಾಂಪ್ರದಾಯಿಕವಾಗಿ ಜನಪ್ರಿಯವಾಗಿರುವ ಪ್ರದೇಶಗಲ್ಲಿ ಸುಲಭವಾಗಿ ತಲುಪಬಹುದಾದ ರೇಡಿಯೋ ತರಂಗಗಳನ್ನು ನೀಡಿತು. 6195, 9740, 15310/360 ಮತ್ತು 17790/760&nbsp;kHz ಇಂಗ್ಲೀಷ್ ಶಾರ್ಟ್‌ವೇವ್ ತರಂಗಾಂತರಗಳು ವ್ಯಾಪಕವಾಗಿ ತಿಳಿಯಲ್ಪಟ್ಟಿದೆ.

ಬಹು ಸಂಖ್ಯೆಯ ಕೇಳುಗರು ಇಂಗ್ಲೀಷ್, ಹಿಂದಿ, ಉರ್ದು, ಬಂಗಾಳಿ ಮತ್ತು ದಕ್ಷಿಣ ಏಷ್ಯಾದ ಇತರ ಪ್ರಮುಖ ಭಾಷೆಗಳಲ್ಲಿದ್ದಾರೆ ಮತ್ತು ಅಲ್ಲಿ ಬಿಬಿಸಿ ಪ್ರಸಾರವು ಮನೆಮನೆಗಳಲ್ಲಿ ಜನಪ್ರಿಯ ಹೆಸರಾಗಿದೆ. ಪರ್ಷಿಯನ್ ಸೇವೆಯು ಮೂಲಭೂತವಾಗಿ ಅಪಘಾನಿಸ್ತಾನದ ರಾಷ್ಟ್ರೀಯ ಪ್ರಸಾರ ಸೇವೆಯಾಗಿದ್ದು ಅದರಲ್ಲಿ ಇರಾನಿಯನ್ ಕೇಳುಗರು ಸಹ ಒಳಗೊಂಡಿದ್ದಾರೆ. ವರ್ಲ್ಡ್ ಸರ್ವೀಸ್ ಸೇವೆಯು ಏಷ್ಯಾದಾದ್ಯಂತ ದಿನದಲ್ಲಿ ಹದಿನೆಂಟು ಗಂಟೆಗಳ ಕಾಲ ಇಂಗ್ಲೀಷ್‌ನಲ್ಲಿ ಮತ್ತು ಮಧ್ಯ ಪ್ರಾಚ್ಯದಲ್ಲಿ ಅರೇಬಿಕ್‌ನಲ್ಲಿ ಲಭ್ಯವಿದೆ. ಅಪಘಾನಿಸ್ತಾನ ಮತ್ತು ಇರಾಕಿನಲ್ಲಿ ಈ ಸೇವೆಗಳ ಹೆಚ್ಚುವರಿ ಪುನಃ ಪ್ರಸಾರದೊಂದಿಗೆ ಈ ಸೇವೆಗಳನ್ನು ಕನಿಷ್ಠ ಸಂಜೆಯ ವೇಳೆಯಲ್ಲಿ ಹೆಚ್ಚಿನ ಮಧ್ಯ ಮತ್ತು ಪೂರ್ವ ಪ್ರಾಚ್ಯದ ಪ್ರದೇಶದ ಬಲಿ ಕೇಳಬಹುದಾಗಿದೆ. ಹಾಂಗ್‌ಕಾಂಗ್ ಮತ್ತು ಸಿಂಗಾಪುರದಲ್ಲಿ, ಇಂಗ್ಲೀಷ್‌ನಲ್ಲಿ ಬಿಬಿಸಿ ವರ್ಲ್ಡ್ ಸರ್ವೀಸ್ ಸೇವೆಯನ್ನು ಮೂಲಭೂತಾಗಿ ದೇಶೀಯ ಪ್ರಸಾರವೆಂದು ಪರಿಗಣಿಸಲಾಗಿದೆ ಮತ್ತು ಇದು  RTHK ಮತ್ತು ಮೀಡಿಯಾಕಾರ್ಪ್ನೊಂದಿಗೆ ದೀರ್ಘಕಾಲಿಕ ಒಪ್ಪಂದದೊಂದಿಗೆ ಸುಲಭವಾಗಿ ಲಭ್ಯವಿದೆ. ಫಿಲಿಫೈನ್ಸ್‌ನಲ್ಲಿ, 12 ರಿಂದ ಬೆಳಗ್ಗಿನ 5 ಗಂಟೆಯವರೆಗೆ ಇಂಗ್ಲೀಷ್‌ನಲ್ಲಿ ಬಿಬಿಸಿ ವರ್ಲ್ಡ್ ಸರ್ವೀಸ್ ಅನ್ನು DZRJ 810 AM ಪ್ರಸಾರ ಮಾಡುತ್ತದೆ.

#### ತಡೆಗಟ್ಟುವುದು (ಜ್ಯಾಮಿಂಗ್)
ಇರಾನ್, ಇರಾಕ್ ಮತ್ತು ಮೈನ್ಮಾರ್/ಬರ್ಮಾ ದೇಶಗಳೆಲ್ಲವೂ ಈ ಹಿಂದೆ ಬಿಬಿಸಿ ಪ್ರಸಾರವನ್ನು ತಡೆಹಿಡಿದಿದ್ದವು ಮತ್ತು ಚೀನಾ ಗಣರಾಜ್ಯದವರು ಇನ್ನೂ ಸಹ ಮ್ಯಾಂಡರಿನ್ನಲ್ಲಿನ ಶಕ್ತಿಯುತ ಪ್ರಸಾರವನ್ನು ತಡೆಹಿಡಿದಿದ್ದಾರೆ. ಜಪಾನ್‌ನಲ್ಲಿ 1970 ಮತ್ತು 1980 ರ ದಶಕದಲ್ಲಿ ಶಾರ್ಟ್‌ವೇವ್ ಕೇಳುವಿಕೆಯು ಜನಪ್ರಿಯವಾಗಿದ್ದರೂ, ಜಪಾನ್ ಮತ್ತು ಕೊರಿಯಾ ದೇಶಗಳು ವರ್ಲ್ಡ್ ಸರ್ವೀಸ್ ಕೇಳುವಿಕೆಯ ಸ್ವಲ್ಪ ಮಟ್ಟಿನ ರೂಢಿಯನ್ನು ಹೊಂದಿವೆ. ಈ ಎರಡು ದೇಶಗಳಲ್ಲಿ, ಬಿಬಿಸಿ ವರ್ಲ್ಡ್ ಸರ್ವೀಸ್ ಕೇವಲ ಶಾರ್ಟ್‌ವೇವ್ ಮತ್ತು ಇಂಟರ್ನೆಟ್ ಮುಖಾಂತರ ಲಭ್ಯವಿದೆ. 2007 ರ ಸೆಪ್ಟೆಂಬರ್‌ನಂತೆ, ಉಪಗ್ರಹ ಪ್ರಸರಣವು (ಚಂದಾದಾರಿಕೆ ಅಗತ್ಯವಿದೆ) ಉತ್ತರ ಕೊರಿಯಾದಲ್ಲಿ ಸ್ಕೈಲೈಫ್ (ಚಾನಲ್ 791) ಮುಖಾಂತರ ಲಭ್ಯವಾಯಿತು.

ವಾರದಲ್ಲಿ 57,000 ಕ್ಕೂ ಹೆಚ್ಚು ಕೇಳುಗರಿದ್ದರೂ ಸಹ ಸಂಪನ್ಮೂಲಗಳನ್ನು ಹೊಸ  ಅರೇಬಿಕ್ ಭಾಷೆಯ ಉಪಗ್ರಹ ಟಿವಿ ಪ್ರಸಾರ ಸ್ಟೇಶನ್‌ಗೆ ನೀಡುವುದಕ್ಕೋಸ್ಕರ 2006 ರ ಜನವರಿ 13 ರ ಶುಕ್ರವಾರದಂದು ಥಾಯಿ ಬಿಬಿಸಿ ಅನ್ನು ಮುಚ್ಚಲಾಯಿತು.

### ಯುರೋಪ್‌
ತರಂಗಾಂತರ 648&nbsp;kHz (ಇದನ್ನು ಇಂಗ್ಲೆಂಡಿನ ಆಗ್ನೇಯ ಭಾಗದಲ್ಲಿ ಕೇಳಬಹುದು) ಅನ್ನು ಒಳಗೊಂಡು ಯುರೋಪಿಗೆ ಇಂಗ್ಲೀಷ್ ಭಾಷೆಯ ಪ್ರಸಾರ ವ್ಯಾಪ್ತಿಯನ್ನು ನೀಡುವುದಕ್ಕಾಗಿ ಓರ್ಫೋರ್ಡ್ ನೆಸ್ನಲ್ಲಿ ಮಧ್ಯಮ ತರಂಗದ ಟ್ರಾನ್ಸ್‌ಮೀಟರ್ ಅನ್ನು ವರ್ಲ್ಡ್ ಸರ್ವೀಸ್ ಬಳಸುತ್ತದೆ. ಈ ತರಂಗಾಂತರದಲ್ಲಿ ಪ್ರಸರಣವು 2011 ರ ಮಾರ್ಚ್ 27 ರಂದು ಸ್ಥಗಿತಗೊಳ್ಳಲು ನಿಗದಿಯಾಗಿದೆ.. ಸಾಂಪ್ರದಾಯಿಕವಾಗಿ ಮಧ್ಯ ಯುರೋಪಿಯನ್ ಭಾಷೆಗಳಲ್ಲಿ ಎರಡನೆಯ ಚಾನೆಲ್ (1296&nbsp;kHz) ಪ್ರಸಾರವಾಗುತ್ತದೆ, ಆದರೆ 2005 ರಲ್ಲಿ ಇದು DRM ಸ್ವರೂಪದ ಮೂಲಕ ನಿಯಮಿತ ಇಂಗ್ಲೀಷ್ ಭಾಷೆಯ ಪ್ರಸರಣವನ್ನು ಪ್ರಾರಂಭಿಸಿತು. ಇದು ಡಿಜಿಟಲ್ ಶಾರ್ಟ್‌ವೇವ್ ತಂತ್ರಜ್ಞಾನವಾಗಿದ್ದು, ಇದು ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಲ್ಲಿ ಅಂತರ-ಗಡಿ ಪ್ರಸರಣಕ್ಕೆ ಮಾನದಂಡವಾಗುವುದಾಗಿ ವಿಟಿ ನಿರೀಕ್ಷಿಸಿದೆ.

1990 ರ ದಶಕದಲ್ಲಿ, ಹಿಂದಿನ ಸೋವಿಯತ್‌ ದೇಶದಲ್ಲಿ ನಿರ್ದಿಷ್ಟವಾಗಿ ಜೆಕ್ (ಬಿಬಿಸಿ ಜೆಕ್ ವಿಭಾಗ), ಸ್ಲೋವಾಕ್ ಗಣರಾಜ್ಯಗಳು (ಬಿಬಿಸಿ ಸ್ಲೋವಾಕ್ ವಿಭಾಗ), ಪೋಲಾಂಡ್ (ಬಿಬಿಸಿ ಪೋಲಿಷ್ ವಿಭಾಗ) (ಇಲ್ಲಿ ಇದು ರಾಷ್ಟ್ರೀಯ ನೆಟ್‌ವರ್ಕ್ ಆಗಿದೆ) ಮತ್ತು ರಷ್ಯಾ (ಬಿಬಿಸಿ ರಷ್ಯನ್ ಸರ್ವೀಸ್ದಲ್ಲಿ)  ಬೃಹತ್ ಮಧ್ಯಮ ತರಂಗ ಮತ್ತು ಎಫ್ಎಮ್ ನೆಟ್‌ವರ್ಕ್‌ಗಳನ್ನು ಬಿಬಿಸಿ ಖರೀದಿಸಿತು ಮತ್ತು ನಿರ್ಮಾಣ ಮಾಡಿತು. ಶೀತಲ ಸಮರದ ಸಮಯದಲ್ಲಿ ಇದು ಸುಭದ್ರವಾದ ಕೇಳುಗರ ಸಮೂಹವನ್ನು ನಿರ್ಮಾಣ ಮಾಡಿತು, ಆ ಸಮಯದಲ್ಲಿ ಆರ್ಥಿಕ ಸ್ಥಿತಿಯ ಮರುನಿರ್ಮಾಣದ ಕಾರಣದಿಂದ ಈ ಸರ್ಕಾರಗಳಿಗೆ ಪಾಶ್ಚಾತ್ಯ ಹೂಡಿಕೆಯನ್ನು ನಿರಾಕರಿಸುವುದು ಕಷ್ಟಕರವಾಗಿತ್ತು. ಇದೀಗ ಆರ್ಥಿಕ ಮತ್ತು ರಾಜಕೀಯ ಪರಿಸ್ಥಿತಿಗಳು ಬದಲಾಗಿರುವುದರಿಂದ ಈ ಬಹಳಷ್ಟು ಸೌಲಭ್ಯಗಳು ದೇಶೀಯ ನಿಯಂತ್ರಣಕ್ಕೆ ಹಿಂತಿರುಗಿವೆ.

2008 ರ ಫೆಬ್ರವರಿ 18 ರಂದು, ಯುರೋಪಿಗೆ ಅನಾಲಾಗ್ ಶಾರ್ಟ್‌ವೇವ್ ಪ್ರಸರಣವನ್ನು ಬಿಬಿಸಿ ವರ್ಲ್ಡ್ ಸರ್ವೀಸ್ ನಿಲ್ಲಿಸಿತು. ಅದು ನೀಡಿದ ಪ್ರಕಟಣೆಯಂತೆ "ವಿಶ್ವದಾದ್ಯಂತದ ಹೆಚ್ಚಿನ ಜನರು ರೇಡಿಯೋವನ್ನು ಎಫ್ಎಮ್, ಉಪಗ್ರಹ ಮತ್ತು ಆನ್‌ಲೈನ್‌ನಂತಹ ಇತರ ವೇದಿಕೆಗಳ ಮುಖಾಂತರ ಕೇಳಲು ಆಯ್ಕೆ ಮಾಡಿಕೊಳ್ಳುತ್ತಿದ್ದಾರೆ ಮತ್ತು ಕೆಲವೇ ಜನರು ಶಾರ್ಟ್‌ವೇವ್‌ನಲ್ಲಿ ಕೇಳುತ್ತಿದ್ದಾರೆ". ಕೆಲವೊಮ್ಮೆ ಬಿಬಿಸಿ ವರ್ಲ್ಡ್ ಸರ್ವೀಸ್ ಅನ್ನು ಉತ್ತರ ಅಮೇರಿಕವನ್ನು ಉದ್ದೇಶವಾಗಿರಿಸಿದ ಎಸ್‌ಡಬ್ಲ್ಯೂ ತರಂಗಾಂತರಗಳ ಮೂಲಕ ಯುರೋಪಿನಲ್ಲಿ ಕೇಳಬಹುದಾಗಿದೆ. 648&nbsp;kHz MW ಅನ್ನು ಇನ್ನೂ ಸಹ ಬೆನೆಲಕ್ಸ್ ಮತ್ತು ಫ್ರಾನ್ಸ್ ಮತ್ತು ಜರ್ಮನಿಯ ಭಾಗಗಳಲ್ಲಿ ನಿಯೋಜಿಸಲಾಗಿದೆ. ದಿನದ ಸಮಯದಲ್ಲಿ ಬ್ರಿಟನ್ ಪ್ರದೇಶಕ್ಕೆ ದೇಶೀಯ ಬಿಬಿಸಿ ರೇಡಿಯೋ 4 ಅನ್ನು ಪ್ರಸಾರ ಮಾಡುವ (ಮತ್ತು ರಾತ್ರಿಯ ಸಮಯದಲ್ಲಿ ವರ್ಲ್ಡ್ ಸರ್ವೀಸ್ ಅನ್ನು ನಿರ್ವಹಣೆ ಮಾಡುವ) ಬಿಬಿಸಿಯ ಪ್ರಭಾವಶಾಲಿ 198&nbsp;kHz LW ಅನ್ನು ಐರ್ಲೆಂಡ್ ಗಣರಾಜ್ಯ, ನೆದರ್ಲೆಂಡ್ಸ್, ಬೆಲ್ಜಿಯಂ ಮತ್ತು ಫ್ರಾನ್ಸ್, ಜರ್ಮನಿ ಮತ್ತು ಸ್ಕಾಂಡಿನಾವಿಯಾ ಒಳಗೊಂಡು ಯುರೋಪಿನ ಹತ್ತಿರದ ಪ್ರದೇಶಗಳಲ್ಲೂ ಸಹ ಕೇಳಬಹುದಾಗಿದೆ.

2008 ರ ಡಿಸೆಂಬರ್ 10 ಬುಧವಾರದಂದು, ಬಿಬಿಸಿ ವರ್ಲ್ಡ್ ಸರ್ವೀಸ್ ಮತ್ತು ಡ್ಯೂಷ್ ವೆಲ್ಲೆ ಜತೆಗೂಡಿ ಜಂಟಿ ಡಿಆರ್ಎಮ್ ಡಿಜಿಟಲ್ ರೇಡಿಯೋ ಸ್ಟೇಶನ್ ಅನ್ನು ಪ್ರಸಾರ ಮಾಡಲು ಪ್ರಾರಂಭಿಸಿದವು. ಇದು ಪ್ರತಿ ಸಹಯೋಗಿಯು ನಿರ್ಮಾಣ ಮಾಡಿದ ಇಂಗ್ಲೀಷ್ ಭಾಷೆಯ ಸುದ್ದಿ ಮತ್ತು ಮಾಹಿತಿ ಕಾರ್ಯಕ್ರಮಗಳ ಮಿಶ್ರಣವನ್ನು ಪ್ರಸಾರ ಮಾಡುತ್ತದೆ ಮತ್ತು ಇದು ಯುರೋಪಿನ ಮುಖ್ಯಭಾಗದ ಕೇಳುಗರನ್ನು ಗುರಿಯಾಗಿರಿಸಿಕೊಂಡಿದೆ. ಡಿಆರ್ಎಮ್ ರೇಡಿಯೋ ಗ್ರಾಹಕಗಳನ್ನು ತಯಾರಿಸುವುದನ್ನು ಉತ್ತೇಜಿಸುವ ಇತರ ಕಾರ್ಯವನ್ನು ಸ್ಟೇಶನ್ ಉದ್ದೇಶಿಸಿದೆ.

ಹಿಂದಿನ ಬಿಬಿಸಿ ಶಾರ್ಟ್‌ವೇವ್ ಟ್ರಾನ್ಸ್‌ಮೀಟರ್‌ಗಳು ಯುನೈಟೆಡ್ ಕಿಂಗ್‌ಡಮ್‌ನ ರಾಂಪಿಶಾಮ್, ವೂಫೆರ್ಟನ್ ಮತ್ತು ಸ್ಕೆಲೆಟನ್ಗಳಲ್ಲಿ ನೆಲೆಸಿದೆ. ಹಿಂದಿನ ಬಿಬಿಸಿ ಪೂರ್ವ ಮೆಡಿಟರೇನಿಯನ್ ಮರು ಪ್ರಸಾರ ಸ್ಟೇಶನ್ ಸೈಪ್ರಸ್ನಲ್ಲಿದೆ.

### ಪೆಸಿಫಿಕ್
ಸಿಂಗಾಪುರದಿಂದ (ಮೇಲುಗಡೆ ಏಷ್ಯಾ ನೋಡಿ) ಶಾರ್ಟ್‌ವೇವ್ ಮರು ಪ್ರಸಾರವು ಮುಂದುವರಿಯುತ್ತದೆ, ಆದರೆ ಆಸ್ಟ್ರೇಲಿಯನ್ ಬ್ರಾಡ್‌ಕಾಸ್ಟಿಂಗ್ ಕಾರ್ಪೋರೇಶನ್ (ಎಬಿಸಿ) ಮತ್ತು ರೇಡಿಯೋ ಇಂಟರ್‌ನ್ಯಾಶನಲ್ ಮುಖಾಂತರ ಐತಿಹಾಸಿಕ ಮರು ಪ್ರಸರಣವು 1990 ರ ದಶಕದ ಅಂತ್ಯದಲ್ಲಿ ಅಂತ್ಯಗೊಂಡವು. ವರ್ಲ್ಡ್ ಸರ್ವೀಸ್ ಸೇವೆಯು ಆಸ್ಟ್ರೇಲಿಯದಲ್ಲಿ ಡಿಜಿಟಲ್ ಏರ್(ಫಾಕ್ಸ್‌ಟೆಲ್ ಮತ್ತು ಆಸ್ಟರ್ ನಿಂದ ಲಭ್ಯವಿದೆ) ಪ್ಯಾಕೇಜ್ ಚಂದಾದಾರಿಕೆಯ ಭಾಗವಾಗಿ ಲಭ್ಯವಿದೆ. ಹಲವು ಕಾರ್ಯಕ್ರಮಗಳನ್ನು ಎಬಿಸಿ ನ್ಯೂಸ್ ರೇಡಿಯೋ, ಎಸ್‌ಬಿಎಸ್ ರೇಡಿಯೋ, ಮತ್ತು ವಿವಿಧ ಸಮುದಾಯ ರೇಡಿಯೋ ಸ್ಟೇಶನ್‌ಗಳೂ ಸಹ ಪ್ರಸಾರ ಮಾಡುತ್ತವೆ. ಈ ಹಲವು ಸ್ಟೇಶನ್‌ಗಳು ಮಧ್ಯರಾತ್ರಿಯಿಂದ ನಸುಕಿನ ತನಕದ ಅವಧಿಯಲ್ಲಿ ನೇರ ಫೀಡ್ ಅನ್ನು ಪ್ರಸಾರ ಮಾಡುತ್ತವೆ. ರಾಷ್ಟ್ರೀಯ ಟೆಲವಿಷನ್ ಸೇವೆಗಳ ಸ್ಥಳೀಯ ಮರುಪ್ರಸಾರವನ್ನು ರಕ್ಷಿಸುವ ಉದ್ದೇಶದಿಂದ ಎನ್‌ಕ್ರಿಪ್ಟ್ ಮಾಡಲಾಗಿರುವ ಉಪಗ್ರಹ ಸೇವೆ ಆಪ್ಟಸ್ ಅರೋರಾ ದ ಮೂಲಕವೂ ಇದು ಮುಕ್ತವಾಗಿ ಲಭ್ಯವಿದೆ (ದೂರದ ಪ್ರದೇಶಗಳಲ್ಲಿ ನೆಲೆಸಿರುವ ಅರ್ಹ ನಾಗರಿಕರಿಗೆ ಚಂದಾದಾರಿಕೆಯು ಲಭ್ಯವಿದೆ).

ಆಸ್ಟ್ರೇಲಿಯದ ಸಿಡ್ನಿಯಲ್ಲಿ ಸೇವೆಯ ಪ್ರಸಾರವನ್ನು 152.025&nbsp;MHz ತರಂಗಾಂತರದಲ್ಲಿ ಸ್ವೀಕರಿಸಬಹುದು. ಇದು SBS6 ಹೆಸರಿನ ಅಡಿಯಲ್ಲಿ ಆಸ್ಟ್ರೇಲಿಯದಲ್ಲಿ DAB+ ನೆಟ್‌ವರ್ಕ್ನಲ್ಲಿಯೂ ಸಹ ಲಭ್ಯವಿದೆ.

ರೇಡಿಯೋ ಆಸ್ಟ್ರೇಲಿಯದಲ್ಲಿ ಮರುಪ್ರಸಾರವಾಗುವ ಬಿಬಿಸಿ ವರ್ಲ್ಡ್ ಸರ್ವೀಸ್ ಇದೀಗ ಬಿಬಿಸಿ ರೇಡಿಯೋ ಸುದ್ದಿ ಕಾರ್ಯಕ್ರಮಗಳನ್ನು ಒಳಗೊಂಡಿರುತ್ತದೆ.

ನ್ಯೂಜಿಲೆಂಡಿನ ಆಕ್ಲೆಂಡ್‌ನಲ್ಲಿ ಬಿಬಿಸಿ ವರ್ಲ್ಡ್ ಸರ್ವೀಸ್ AM ತರಂಗಾಂತರ (810&nbsp;kHz) ದಲ್ಲಿ ಲಭ್ಯವಿದೆ.

### ಯುನೈಟೆಡ್ ಕಿಂಗ್‌ಡಮ್
ಯುನೈಟೆಡ್ ಕಿಂಗ್‌ಡಮ್‌ನಲ್ಲಿನ ಪ್ರಸಾರಕ್ಕಾಗಿ ಬಿಬಿಸಿ ವರ್ಲ್ಡ್ ಸರ್ವೀಸ್ ಯಾವುದೇ ಆರ್ಥಿಕ ನೆರವನ್ನು ಸ್ವೀಕರಿಸುವುದಿಲ್ಲ ಮತ್ತು ನಂಬಿಗಾರ್ಹ ಮಧ್ಯಮ ತರಂಗಾಂತರ ಸಂಕೇತದ ಗ್ರಹಣವು ರೂಢಿಯಲ್ಲಿ ಆಗ್ನೇಯ ಇಂಗ್ಲೆಂಡ್‌ನಲ್ಲಿ ಮಾತ್ರ ಸಾಧ್ಯವಿದೆ (ಮೇಲುಗಡೆ ಯುರೋಪ್ ನೋಡಿ). ಡಿಜಿಟಲ್ ಪ್ರಸಾರವು ಬಳಕೆಗೆ ಬಂದ ನಂತರ, ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ವರ್ಲ್ಡ್ ಸರ್ವೀಸ್‌ನ ಪ್ರಸಾರವು ಹೆಚ್ಚು ವ್ಯಾಪಕವಾಗಿ ಲಭ್ಯವಿದೆ - ಇದೀಗ ಸೇವೆಯನ್ನು DAB, ಫ್ರೀವ್ಯೂ, ವರ್ಜಿನ್ ಮೀಡಿಯಾ ಮತ್ತು ಸ್ಕೈಡಿಜಿಟಲ್ ಮೂಲಕ ತಲುಪಿಸಲಾಗುತ್ತಿದೆ.
ಬ್ರಿಟಿಷ್ ದೇಶೀಯ ರೇಡಿಯೋ ಸ್ಟೇಶನ್ ಆದ ಬಿಬಿಸಿ ರೇಡಿಯೋ 4ವು 0100 GMT ನಂತರ ಪ್ರಸಾರ ಮಾಡುವುದನ್ನು ನಿಲ್ಲಿಸಿದ ನಂತರ, ವರ್ಲ್ಡ್ ಸರ್ವೀಸ್ ತನ್ನ ಎಲ್ಲಾ ತರಂಗಾಂತರಗಳಲ್ಲಿ, 198&nbsp;kHz ದೀರ್ಘ ತರಂಗವನ್ನೂ ಒಳಗೊಂಡು ರಾತ್ರಿಯಾದ್ಯಂತ ಪ್ರಸಾರ ಮಾಡುತ್ತಿದೆ ಮತ್ತು ಇದನ್ನು ಯುರೋಪಿನ ಭಾಗಗಳಲ್ಲಿ ಕೇಳಬಹುದು.

ಪಶ್ಚಿಮ ಯುರೋಪಿಗಾಗಿ ಶಾರ್ಟ್‌ವೇವ್ ಪ್ರಸರಣವನ್ನು ನಿಲ್ಲಿಸಲಾಗಿದೆ (ಮಾರ್ಚ್ 2007 ರಂತೆ) ಎಂದು ಬಿಬಿಸಿ ಹೇಳಿದ್ದರೂ ಸಹ, ಪಶ್ಚಿಮ ರಷ್ಯಾವನ್ನು ಗುರಿಯಾಗಿರಿಸಿಕೊಂಡಿರುವ 6195 ಮತ್ತು 9410&nbsp;kHz ಶಾರ್ಟ್‌ವೇವ್ ತರಂಗಗಳ ಗ್ರಹಣವು ಇನ್ನೂ ಸಹ ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ದಿನದ ಕೆಲವು ಗಂಟೆಗಳ ಕಾಲ ಸಾಧ್ಯವಿದೆ (ಕೆಲವೊಮ್ಮೆ, ಪ್ರಬಲ ಸಂಕೇತಗಳೊಂದಿಗೆ). ಆದರೆ, ಯರೋಪಿಗೆ ಬಾಕಿ ಉಳಿದ ಅನಾಲಾಗ್ ಶಾರ್ಟ್‌ವೇವ್ ಪ್ರಸರಣವನ್ನು 2008 ರ ಫೆಬ್ರವರಿಯವರೆಗೆ ಸಂಬಂಧಪಟ್ಟಂತೆ ಸ್ಥಗಿತಗೊಳಿಸಲಾಗಿದೆ ಎಂದು ಬಿಬಿಸಿಯು ಹೇಳಿದ್ದರಿಂದ ಇದು ಅಸಾಧ್ಯವೆಂದಾಯಿತು. ಕೆಲವೇ ಕೆಲವು ಸಂದರ್ಭಗಳಲ್ಲಿ, ಕೆಲವು ತರಂಗಾಂತರಗಳನ್ನು ಆಫ್ರಿಕಾಕ್ಕೆ ನಿರ್ದೇಶಿಸಿರುವುದರಿಂದ ಅಸೆನ್ಶನ್ ಐಲ್ಯಾಂಡ್ನಲ್ಲಿನ ಮರು ಪ್ರಸಾರ ಸ್ಟೇಶನ್‌ನಿಂದ  15400&nbsp;kHz ತರಂಗಾಂತರದ ಪ್ರಸಾರವನ್ನು ಇನ್ನೂ ಸಹ ಕೇಳಬಹುದು. ಆಗ್ನೇಯ ಇಂಗ್ಲೆಂಡ್‌ನ ಭಾಗಗಳಲ್ಲಿ 648&nbsp;kHz ಮಧ್ಯಮ ತರಂಗಾಂತರವು ಸಹ ಲಭ್ಯವಿದೆ (ಆದರೆ, 2011 ರ ಮಾರ್ಚ್ ವೇಳೆಗೆ ಈ ಟ್ರಾನ್ಸ್‌ಮೀಟರ್ ಮುಚ್ಚಲಿದೆ).

ಸ್ಟೇಶನ್ ಅನ್ನು ತಮ್ಮ ಟೋಸ್ಟರ್‌ಗಳು ಮತ್ತು ವಿದ್ಯುತ್ ಉಪಕರಣಗಳ ಮೂಲಕವೂ ತಾವೂ ಪಡೆಯುವಷ್ಟು ಸಂಕೇತಗಳು ಬಲಶಾಲಿಯಾಗಿವೆ ಎಂಬ ಸಂಗತಿಯೊಂದನ್ನು ಡೋರ್ಸೆಟ್ನಲ್ಲಿನ ಹೂಕ್ ನಾಗರಿಕರು 2002 ರಲ್ಲಿ ವರದಿ ಮಾಡಿದರು.

## ವಿರಾಮ ಸಂಕೇತಗಳು
ಇಂಗ್ಲೀಷ್‌ನಲ್ಲಿನ ಬಿಬಿಸಿ ಸೇವೆಯ ವಿರಾಮದ ಸಂಕೇತವು 1926 ರಲ್ಲಿ ಧ್ವನಿಮುದ್ರಿಸಿದ ಬೌ ಬೆಲ್ಸ್ ಆಗಿತ್ತು. ಎರಡನೆಯ ವಿಶ್ವ ಯುದ್ಧದ ಸಂದರ್ಭದಲ್ಲಿ ಭರವಸೆಯ ಸಂಕೇತವಾಗಿ ಪರಿಚಯಿಸಿದ ಇದು ಇತ್ತೀಚಿನವರೆಗೆ ಹಲವು (ಎಲ್ಲವೂ ಅಲ್ಲ) ಇಂಗ್ಲೀಷ್ ಭಾಷೆಯ ಪ್ರಸಾರಗಳಿಗಿಂತ ಅಗ್ರಗಾಮಿಯಾಗಿತ್ತು. 1970 ರಲ್ಲಿ ಹಲವು ವರ್ಷಗಳವರೆಗೆ ಆರೆಂಜಸ್ ಎಂಡ್ ಲೆಮನ್ಸ್ ಅವನ್ನು ಬಿಡುವಿನ ಸಂಕೇತವಾಗಿ ಬಳಸಿದರೂ ಕೂಡ, ಬೌ ಬೆಲ್ಸ್ ಅನ್ನು ಶೀಘ್ರವೇ ಮರು ಪರಿಚಯಿಸಲಾಯಿತು.

1941 ರ ಜನವರಿಯಲ್ಲಿ ವಿರಾಮದ ಸಂಕೇತವಾಗಿ ಮೋರ್ಸ್ ಕೋಡ್ ಅಕ್ಷರ "ವಿ" ಅನ್ನು ಬಳಸಲು ಪ್ರಾರಂಭಿಸಲಾಯಿತು. ವಿರಾಮದ ಸಂಕೇತವು ಬೀತೋವೆನ್‌ನ ಐದನೇ ಸಿಂಫೋನಿಯ ಮೊದಲ ನಾಲ್ಕು ಸ್ವರಲಿಪಿಯಾದ ಟಿಂಪಾನಿಯನ್ನು (ಇದು ಅಕ್ಷರ "ವಿ" ಯೊಂದಿಗೆ ಸರಿಹೊಂದುತ್ತದೆ) ಮತ್ತು ಇತ್ತೀಚಿನವರೆಗೆ ಕೆಲವು ಪಶ್ಚಿಮ ಯುರೋಪಿಯನ್ ಸೇವೆಗಳಿಗೆ ಬಳಸುತ್ತಿದ್ದ ಎಲೆಕ್ಟ್ರಾನಿಕ್ ಸ್ವರವನ್ನು ಒಳಗೊಂಡು ಹಲವು ರಾಗಭೇದಗಳನ್ನು ಹೊಂದಿತ್ತು. ಇತರ ಭಾಷೆಗಳಲ್ಲಿ, ವಿರಾಮದ ಸಂಕೇತವು B-B-C ಎಂದು ನಿರೂಪಿತವಾದ ಮೂರು ಸ್ವರಲಿಪಿಗಳಾಗಿರುತ್ತದೆ. ಶಾರ್ಟ್‌ವೇವ್ ಪ್ರಸಾರಗಳಲ್ಲಿ ವಿರಾಮದ ಸಂಕೇತಗಳ ಬಳಕೆಯನ್ನು ಆ ನಂತರ ಬಿಟ್ಟು ಬಿಡಲಾಯಿತು.

ಬಿಬಿಸಿ ವರ್ಲ್ಡ್ ಸರ್ವೀಸ್‌ನ ಸೂಚಕ ರಾಗವು ಇದೀಗ ಸಂಗೀತ ರಚನಾಕಾರರಾದ ಡೇವಿಡ್ ಅರ್ನಾಲ್ಡ್ ಅವರು ರಚಿಸಿರುವ ಐದು-ಸ್ವರಲಿಪಿಯ ಸ್ವರ ಶ್ರೇಣಿಯಾಗಿದೆ. ಅದನ್ನು ವಿವಿಧ ರಾಗಭೇದಗಳಲ್ಲಿ ನೆಟ್ವರ್ಕ್‌ನಾದ್ಯಂತ ಕೇಳಲಾಗುತ್ತದೆ. ವರ್ಲ್ಡ್ ಸರ್ವೀಸ್‌ನ ಹೆಸರಾಂತ ಸೂಚಕ ರಾಗ *ಲಿಲ್ಲಿಬುಲ್ಲೇರೋ*  ಅನ್ನು ಈ ಹಿಂದೆ ಹಲವು ಗಂಟೆಗಳು ಸಮೀಪಿಸಿದ್ದಾಗಲೆಲ್ಲಾ ಪ್ರಸಾರ ಮಾಡಲಾಗುತ್ತಿತ್ತು, ಆ ನಂತರ ಗ್ರೀನ್‌ವಿಚ್ ಸಮಯ ಸಂಕೇತ ಮತ್ತು ಗಂಟೆಯ ಸುದ್ದಿಯನ್ನು ಪ್ರಸಾರ ಮಾಡಲಾಗುತ್ತಿತ್ತು.

### ಪ್ರಕಟಿಸುತ್ತಿರುವ ನಿಯತಕಾಲಿಕ
ಇತಿಹಾಸದಲ್ಲಿ ವಿವಿಧ ಸಮಯಗಳಲ್ಲಿ, ಬಿಬಿಸಿ ವರ್ಲ್ಡ್ ಸರ್ವೀಸ್ ನಿಯತಕಾಲಿಕಗಳು ಮತ್ತು ಕಾರ್ಯಕ್ರಮ ಮಾರ್ಗದರ್ಶಿಗಳನ್ನು ಪ್ರಕಟಿಸಿದೆ:
* *ಲಂಡನ್ ಕಾಲಿಂಗ್* : ಪಟ್ಟಿ
* *ಬಿಬಿಸಿ ವರ್ಲ್ಡ್‌ವೈಡ್* : ಅಂತರಾಷ್ಟ್ರೀಯ ಕೇಳುಗರಿಗೆ ಆಸಕ್ತಿದಾಯಕ ವೈಶಿಷ್ಟ್ಯಗಳನ್ನು ಒಳಗೊಂಡಿದೆ (ಪುರವಣಿಯಾಗಿ *ಲಂಡನ್ ಕಾಲಿಂಗ್*  ಒಳಗೊಂಡಿದೆ)
* *ಬಿಬಿಸಿ ಆನ್ ಏರ್* : ಹಲವು ಪಟ್ಟಿಗಳು
* *ಬಿಬಿಸಿ ಫೋಕಸ್ ಆನ್ ಆಫ್ರಿಕಾ* : ಪ್ರಚಲಿತ ವಿದ್ಯಮಾನಗಳು

ಇವುಗಳಲ್ಲಿ, ಕೇವಲ *ಬಿಬಿಸಿ ಫೋಕಸ್ ಆನ್ ಆಫ್ರಿಕಾ*  ಮಾತ್ರ ಇನ್ನೂ ಪ್ರಕಟವಾಗುತ್ತಿದೆ.

## ಇವನ್ನೂ ಗಮನಿಸಿ
* ಬಿಬಿಸಿ ವರ್ಲ್ಡ್ ಸರ್ವೀಸ್ ಟೆಲಿವಿಷನ್
* ಬಿಬಿಸಿ ಪರ್ಷಿಯನ್
* ಬಿಬಿಸಿ ರಷ್ಯನ್ ಸರ್ವೀಸ್
* ಬಿಬಿಸಿ ಅರೇಬಿಕ್
* ಬಿಬಿಸಿ ಬಾಂಗ್ಲಾ
* ಬಿಬಿಸಿ ನೇಪಾಳಿ

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು‌
*
*
*ಬಿಬಿಸಿ ವರ್ಲ್ಡ್ ಸರ್ವೀಸ್ ಸ್ಟ್ರೀಮ್ - 32kbps MP3 ಸ್ಟ್ರೀಮ್ 

ವರ್ಗ:ಬಿಬಿಸಿ
ವರ್ಗ:ಬಿಬಿಸಿ ವರ್ಲ್ಡ್‌ ಸರ್ವೀಸ್
ವರ್ಗ:ಬಿಬಿಸಿ ರಾಷ್ಟ್ರೀಯ ರೇಡಿಯೋ ಸ್ಟೇಶನ್‌ಗಳು
ವರ್ಗ:1932 ರಲ್ಲಿ ಸ್ಥಾಪಿತವಾದ ರೇಡಿಯೋ ಸ್ಟೇಶನ್‌ಗಳು
ವರ್ಗ:ಪಬ್ಲಿಕ್ ರೇಡಿಯೋ ಇಂಟರ್‌ನ್ಯಾಷನಲ್
ವರ್ಗ:XM ಉಪಗ್ರಹ ರೇಡಿಯೋ ಚಾನೆಲ್‌ಗಳು
ವರ್ಗ:ಸಿರಿಯಸ್ ಉಪಗ್ರಹ ರೇಡಿಯೋ ಚಾನೆಲ್‌ಗಳು
ವರ್ಗ:ಡುಪಾಂಟ್-ಕೊಲಂಬಿಯಾ ಪ್ರಶಸ್ತಿ ಸ್ವೀಕೃತರು
ವರ್ಗ:ಸಮೂಹ ಮಾಧ್ಯಮ